05.05.20 15:44\tmsk\nТуркистон вилоятидаги қутқарувчилар. Қозоғистон ИИВ ФВҚ матбуот хизмати фотосурати\nҚозоғистон Ташқи ишлар вазирлиги Сардоба сув омборидаги сув тошқини оқибатида Туркис тон вилоятининг аҳоли пунктларини сув босиб кетгани юзасидан Ўзбекистонга нота юбормайди. Бу ҳақда вазирликнинг расмий вакили Ойбек Смадияров маълум қилади, деб хабар беради Tengrinews.kz.\n«Чегарадош вилоятлар раҳбариятининг сув тошқинига биргаликда барҳам беришдаги яқин ҳамкорлигини инобатга олган ҳолда Қозоғистон дипломатларининг ўзбек ҳамкасбларига нота юбориши масаласи ўртага қўйилмаган», — дея нашр мулозим сўзларини келтиради.\nСмадияров сўзларига кўра, Туркистон вилояти ҳокими «тезкорликда қўшни Ўзбекистон ҳудудига ташриф буюриб, ўзбек томони билан керакли музокараларни олиб борган». ТИВ вакилининг ўзи 6 май куни «ҳамкорликда ҳаракатлар алгоритмини ишлаб чиқиш» учун Туркистон вилояти ҳамда Ўзбекистонга ташриф буюради.\nБундан олдин Қозоғистон Экология, геология ва табиий ресурслар вазирининг ўринбосари Сергей Громов Қозоғистоннинг Ўзбекистонга нота юбориш ниятида эканини айтганди. «Мазкур сув омбори қурилиши биз билан муҳокама қилинмаган. Биз бу ҳақда ўзбек томонига бир неча бор мурожаат қилганмиз ва пировардида етарли маълумотларни олмаганмиз. Бугун биз нотани тайёрладик ва у ТИВ орқали ўзбек томонига юборилади. Унда биз Сирдарёнинг чегаравий хавзасида бунёд этилган барча объектларнинг рўйхати берилишини сўраганмиз», — дея қозоқ нашри мулозим сўзларини келтиради. Громовга кўра, расмий баёнотда Сардоба сув омборининг (дамбанинг сув бузиб кетган қисми) қайта тикланмаслиги таклифи илгари сурилади. «Қайта тикланган тақдирда ҳам унинг кам хажмдаги қисми тикланиши сўралади», — деб қўшимча қилган вазир ўринбосари.\n1 май куни Ўзбекистон ғарбида жойлашган Сардоба сув омбори дамбасидан сув кетиши юз берди. Сув тошқини оқибатида Қозоғистоннинг Туркистон вилоятидаги Мактаарал туманининг чегараолди ўнта аҳоли пунктига сув босган. Дастлабки ҳисоб-китобларга кўра, ҳудудга 404 млн тенге ($949 мингга яқин) миқдорида зарар келтирилган.


Ўзбекистон Ёзувчилар уюшмаси » Дўстлик муносабатлари\nАсосий Адабий ҳаёт Дўстлик муносабатлари\nСурхондарё вилоят матбуот уйида Афғонистон фуқороларини ўқитиш марказидаги ёшлар билан вилоят шоирлари, ёзувчилари, ижодкорлари ва журналистлари учрашдилар.\nЁшлар Ўзбекистон Ёзувчилар уюшмаси вилоят бўлими, газета таҳририятлари ва бошқа матбуот марказлари билан танишдилар. Ёзувчилар уюшмаси аъзолари икки мамлакат ўртасидаги дўстлик ҳамда адабиёт ҳақида, Навоий, Бобур ҳақида сўзладилар, шоирлар шеърлар ўқишди.\nАнжуманда иштирок этган Афғонистон фуқоролари ҳам шеърлар ўқидилар ҳамда Ўзбекистон Республикаси Призидентига миннатдорчилик билдирдилар.\nШунингдек тадбирда Ўзбекистон Ёзувчилар уюшмаси Сурхондарё вилоят бўлими ходими Менгнор Олломуродов, Журналистлар ижодий уйи вилоят бўлими раҳбари Норқувват Тўраев , “Сурхон тонгги” газетаси бош муҳаррири Райҳона Раҳимова ва бошқалар сўзга чиқдилар. Афғонистон ёшларига китоблар соға қилинди.\nЎзбекистон Ёзувчилар уюшмаси Сурхондарё вилояти бўлими адабий ходими


Собиқ жосус гаплари Интернет форумларни жонлантирди\n12 май 2021, Тошкент вақти: 13:19\nДунëнинг энг машҳур қидирув тизими ўз сарҳадларини муттасил кенгайтириб бормоқда.\nЎзбекистон махсус хизматлари собиқ ходими Икром Ёқубовнинг “Озодлик” билан суҳбати бир қанча сайтларда босилиб чиққанидан сўнг, Интернет форумлар ва блогларда кенг муҳокама мавзусига айланди.\nБу ҳақдаги тафсилотларга сал кейинроқ тўхталамиз. Ҳозир эса Интернетга оид янгиликлар билан танишинг.\nИнтернетдаги Гугл (google) қидириш тизими ўз тармоғига газеталар архивини жойламоқчи. Бу борада Гугл (google) билан ҳамкорлик қилишга 100дан ортиқ нашр ҳоҳиш билдирган. Агар лойиҳа амалга ошса, интернет фойдаланувчилари газеталар архивидан у ёки бу нашрни ўша вақтда чиққан ҳолича ўқишлари мумкин бўлади. Гугл (google) ширкати раҳбарларидан бири Сан Францискода янги лойиҳани тақдим этаркан Ром Ньюс Трибюн\n(Rome news tribune) газетасининг архивидан олинган бир сонини тақдим этди. У ерда америкалик астронавтларнинг ойга қўниши ҳақида газетада дастлаб пайдо бўлган мақола кўринди.\nКибер жиноят электрон тижорат учун жиддий хавфдир. “Майкрософт» (Microsoft) ширкати шундай хулосага келди. Ширкат ўтказган тадқиқот натижаларига кўра, кибержиноят, жумладан компьютердаги шахсий маълумотларнинг ўғирланиши, онлайн савдо ва молия хизматига хавф туғдиради. Кибержиноятчилар фишингҳужумлар ва жосус дастурлар орқали йиғилган маълумотлардан фойдаланиб, миллиардлаб доллар ўғирлашмоқда. Бундай ўғирлик ҳажми биргина АҚШда 45 миллиард долларни ташкил этган. Ҳисобот муаллифлари киберўғрилар домига илинмаслик учун шахсий маълумотлар хафсизлигини таъминловчи махсус дастур ишлаб чиқилиши керак деган хулосага келишган.\nИнтернетдаги “Youtube” видео портали зўравонлик ҳолатлари акс этган лавҳаларни қўйгани боис, АҚШ ва Британия мулозимлари тарафидан кўпроқ танқидга учрамоқда. Айнан шу боис портал видеони жойлаштириш борасида ўз мижозларига янги талабларни қўйди. Бундан буён портал террорчилик ташкилотлари тарафидан турли даъватлар айтилган, зўравонлик ва низога чорловчи лавҳаларни жойлашга рухсат бермайди. 2005 йил бошида асос солинган YouTube.com интернет портали ҳозирги кунда энг оммалашган интернет саҳифага айланган. YouTube.comнинг машҳурлиги ошиши сабабларидан бири, ҳоҳлаган одамнинг интернет сайтга ўзи ҳоҳлаган видеофайлни жойлаштириш осонлигидир. YouTubeда ўзбек ихлосмандларининг ҳам юзлаб видеофайллари жойлаштирилган.\nЎзбекистон махсус хизматлари собиқ ходими Икром Ёқубовнинг “Озодлик” билан суҳбати бир қанча сайтларда босилиб чиққанидан сўнг Интернет форумлар ва блогларда кенг муҳокама мавзусига айланди. Сайтлар форумларида Икром Ёқубовнинг “Озодлик”ка берган суҳбати юзасидан турлича фикр-мулоҳазалар бирлирилган. Айримлар Икром Ёқубов берган маълумотларни тасдиқласа, бошқалар уни хоин халқ душмани деб атамоқда.\nИкром Ёқубов Андижон воқеалари тўғрисида гапириб: “Андижонда президент буйруғига кўра халққа қарши ўқ отилганда ҳукумат тасдиқлаганидай 187 киши ўлди, дегани ëлғон. Ўлганларнинг сони 1500дан ошиқ. Бу факт. Айнан Андижон амалиëтида иштирок этган битта МХХ зобити: “Ўликларни ташиб тугата олмай қолдик”, деб айтганини ўзим эшитганман. Андижондаги халқни отган армия бу Маҳмуд Худойбердиев бошчилигидаги армия эди”,- деганди.\nЁқубов берган маълумотлар бир тарафда қолиб, “унинг гапига ишонмаслик керак” деган фикрга ёпишиб олиб, бу фикрни бор кучи билан бошқаларга сингдиришга уринаётганлар ҳам бор. “Уни айтган гапларида ҳеч қандай янгилик йўқ!” дейдиганлар ҳам пайдо бўлган. Икром Ёқубов “Абдуллоҳ Сарбадор” номи билан мақолалар ёзиб юрган пайтида деярли ҳамма унинг гапига ишонарди. “Абдуллоҳ Сарбадор” Икром Ëқубовга айландими, тамом, уни ёлғончига чиқаришга ўтишди. Лекин бирортаси чиқиб “КАРИМОВ БУ ҚИЛМИШЛАРИ УЧУН ЖАВОБ БЕРИШИ КЕРАК!” деб ёзмаяпти ёки шунга ўхшаш фикрни билдирмаяпти. Хўш, сизнингча, бу кимга керак? Каримов ва унинг режимига эмасми?!”, - деб ёзади Ponauz.com сайтига ёзган постингчи.\n“Литвиненко Путин ва ФСБни фош этганида Путиннинг ўзи чиқиб: "Литвиненко ҳеч ким эмасди, бир конвой эди. Унда махфий маълумотлар йўқ эди» деди. Лекин кўп ўтмай Литвиненко ҳалок этилди. Ҳозир бўлса, Литвиненконинг айтганларига шубҳа билдирадиганлар қолмади. Лекин Литвиненко энди йўқ”, - деб ёзади ўзини Той деб таништирган постингчи.\nАйни пайтда постинг ёки интернет форум ҳақида турли фикрлар айтилмоқда. Айримлар постинг умуман керак эмас, деган фикрда. Швецияда яшовчи ўзбекистонлик журналист Тўлқин Қораев: “Интернетдаги постингларга шахсан мен қаршиман. Бу ўқувчини чалғитади. Мана қаранг, ҳозир Ўзбек СНБси бутун мухолифат сайтлари остидаги постингларни тўлдириш билан банд. Ёқубов ҳақидаги мақолалар остига ҳам шундай постинглар қўйиб, бу одамга ишонманглар, у хоин деган сўзлар тўлиб тошган”, дейди.\nУзньюс.нет (uznews.net) сайти муhаррири Қудрат Бобожонов эса аксинча постинглар эркин фикр манбаи эканини айтади.\n“Бирон мавзу юзасидан ўқувчи фикр билдириши учун менимча постинг муҳим. Лекин, у ерда ҳар хил гаплар, ҳақорат гаплар айтилади. Масалан сайтимизга кунига икки юз постинг тушса, уларнинг тенг ярми ҳақорат сўзлардан иборат бўлади. Бундай ҳолда у албатта таҳрир қилиниши ëки умуман берилмаслиги мумкин. Бу журналистиканинг оддий қоидаси”, - дейди Қудрат Бобожонов.


2015 йилда олий лиганинг кашфиётчилари. ТОП-5 - Спорт UZ - Скачать музыку бесплатно новинки музыки 2016-2017\nЎтган йили олий лигамиз учрашувлари ниҳоятда қизиқарли ва муросасиз кечди. Шунингдек, ўйинчилар ҳам анчагинаси ўзларини кўрсата олишди. Хусусан кашфиётчи бўлганлари ҳам талай топилади. Қуйида шундай кашфиётчилари тўғрисида сўз юритамиз.Элдор Шомуродов“Бунёдкор”га келиб ўйинлари анчагина очилган Шомуродов тезда миллий терма жамоа даражасига кўтарилди. Элдор “қалдирғоч”лар сафида ажралиб бўлмас ҳужумчи бўлди. Кўплаб голларни киритди. Шунингдек, қатор тўпларга ассисентлик вазифасини бажарди. Бир сўз билан айтганда, ортда қолган мавсум Шомуродовга омадли келди.Икром АлибоевЖуда иқтидорли бўлган Алибоев тезда ўз ўйини билан “Локо”нинг ишқибозларининг олқишларига сазовор бўлди. Асосан ёшлар лигасида тобланиб ҳаракатлари билан ном қозонган Алибоев “Локо”нинг асосий таркибидан жой олди. Кучли рақобат юзага келганига қарамай, мураббийлар Икромга ишонч билдириб, уни синаб борди. Бунинг оқибатида Икром Алибоев миллий ва олимпия терма жамоасидан таклиф олишга эришди.Жавоҳир СоҳибовСоҳибов ҳам тезда олий лига ҳавосида киришиб кетди. Жавоҳир “Пахтакор”нинг мавсум давомидаги барча ўйинларида мунтазам равишда тўп суриб келди. Айнан унинг майдон марказида кўрсатган қаҳрамонликлари сабабли, “шерлар”нинг мамлакат чемпиони бўлишига кўмак берди. Эътиборлиси, Соҳибов миллий термага доимий равишда тўп суриб келмоқда. қолаверса, олимпия термасида ҳам етакчилардан бири бўла олди.Санжар Шоаҳмедов“Локомотив”га ўтиб тезда ўйин услубини кучайтирган Шоаҳмедов голлар киритиш борасида ҳар қандай ҳужумчиларга намуна бўла олди. Санжар “Локо” таркибида 14 та гол киритишни уддасидан чиқиб, қолган тўпурарлар рўйхатидан учинчи ўринни олди. Санжар эса майдон марказида чиройли голларни киритишдан ташқари, шерикларини тўп киритишларига кўмаклашди. Йилнинг энг яхши ўйинчилари қаторидан ўрин олди.Музаффар Музаффаров“Сўғдиёна”га келиб қўшилган Музаффаров қисқа вақт ичида жамоанинг етакчиси бўлди. Даврон Файзиев ярим ҳимоячига ишонч билдира бошлади. Бунинг оқибатида Музаффар жиззахликларнинг ишонган ўйинчиларидан бири бўлди. Шунингдек, жамоани кучлилар орасида қолишига ёрдам берди. У ҳам ўтган мавсумнинг кашфиётчи ўйинчиларидан бири бўлди дейиш мумкин.


2018 йилда неча муҳожир ҳалок бўлгани ва бедарак йўқолгани маълум қилинди\n00:21 / 09.01.2019 9086\n2018 йил давомида деярли 4600 муҳожир ҳалок бўлган ёки бедарак йўқолган. Бу ҳақда Халқаро миграция ташкилоти маълумотларига иқтибос келтирган ҳолда ТАСС ахборот агентлиги маълум қилди.\n“Биздаги маълумотларга кўра, камида 4592 муҳожир йўлда ҳалок бўлган ёки бедарак йўқолган”, деб айтган ташкилот вакили Леонард Дойл Женевадаги брифингда.\nДойлнинг айтишича, қурбонларни санаш жараёни давом этмоқда, чунки бир қатор манбалардан ҳали маълумотлар олинмаган.\nҚурбонларнинг ярмидан кўпи (2 297 киши) Африкадан Европага Ўрта ер денгизи орқали ўтиш йўналишига тўғри келади.\nЖумладан, Шимолий Африкада 567 киши, Африканинг Саҳрои кабирдан жанубда жойлашган давлатларида 559 киши, Мексика ва АҚШ чегарасида 393 киши, Африка шохи минтақасида 274 муҳожир ҳалок бўлган ёки бедарак йўқолган.\nХМТ маълумотларига кўра, кейинги ўринларда Яқин Шарқ (121 киши), Европа (109), Марказий Америка (77), Жануби-шарқий Осиё (68) ва Марказий Осиё (52) келмоқда. Бошқа минтақаларда қурбонлар сони анча камроқни ташкил қилган: Кариб ҳавзасида 34 киши ва Жанубий Америкада 27 киши.\nХМТ вакилининг маълум қилишича, 2018 йилда Европага Ўрта ер денгизи орқали 116 мингдан кўпроқ муҳожир келган.\n2018 йил ҳалок бўлган ёки бедарак йўқолган муҳожирлар сони 3000 дан ошган қаторасига 5-йил бўлди.\nАҚШ Европанинг умумий қиймати 11 млрд долларлик маҳсулотларига бож тўлови жорий этади\nСи Цзиньпин Европанинг учта давлатига сафар уюштиради\nРоссия Ғарбга яна ракеталар билан таҳдид қилди


Фақат сен йиғлама (роман, давоми)\t19 мая, 2013\n– Кокил ўйнатиб бўй кўрсатган лолалар атрофни безади. Дашт эса фараҳбахш кўклам ҳимматидан энтикиб юборди. Субҳи содиқда таёқ тутиб жўнаган чўпон, cурувини яна қайта ҳайдаб, елкасига шомни қўндириб қайтди. Уни бир қўлида сув тўла кўза, иккинчисида сочиқ билан Бўтакўз қарши олди.\nЮвиниб ичкари кирган Ўнгалбой кечки таомни еб бўлгач, жимиб қолган Бўтакўзга қараб айтди:\n– Билмамки, сан манинг бирлан бул саҳро қийинчилиқлариға кўника билармисан?\nБўтакўзнинг нимадир демоққа шайланган лаблари қимтиниб, кўзлари ер чизиб қолди.\n– Магар ихтиёр этсанг, ман сани отанг даргоҳина олиб бориб қўюрман!\nБўтакўз аввалига йўқ ишорасини қилди, сўнг ҳожасига қарата:\n– Ман бунда сиз бирлан бирга қолурман, – деди.\nЗавжасидан бундай жавоб кутмаган Ўнгалбойнинг қувончдан ақли шошди, кўзларида шодумонлик учқунлари жилва қилди:\n– Ман сандин бул жавобни кутмаган эрдим!\nУлар бунда кимсасиз саҳрони макон этиб, ўзларидан кўпайиб яшашга жазм этишгани рост эди. Ҳар гал ҳожасини кузатиб, ортидан ўзи гиёҳлардан ризқу насиба териб қолган Бўтакўз, алқисса, Даштга кўникди.\n– Қурғур куз кўнгила ғулу солиб, бирам чўзилди-ей!\n– Ҳадемай қиш қиличини яланғочлаб келса, кузнинг чўзилгани ҳеч вақо бўлмай қолур.\n– Рост айтдиниз.\n– Қишға эрта тараддуд кўрғанимиз яхши бўлди!\nБўтакўз ҳожасига “ҳа” ишорасини қилиб деди:\n– Қор уй қурмаганимизда, қишдин омон чиқувимиз гумон эди!\n– Нимасини айтасен, қорувлилигини* айтмайсанми?\n– Қорувлиликка қорувлику-я, қани энди яқинларимиз келиб, қувончимизға шерик бўлса… – орзулади Бўтакўз.\nОмонат чайладан ўтовга кўчиб ўтишганига кўп бўлгани йўқ – яхши ниятда оқ жундан кийгиз босиб, “қор уй” қилишган эди. Даштнинг қоқ ўртасига қурилган ўтов узоқдан кўзга дўппидек бўлиб кўринар, ҳар гал сурувни яйловдан ҳайдаб қайтаётган Ўнгалбой аёли иккови қурган ўтовга узоқдан кўзи тушганда завқланар эди.\nҲадемай қиличини яланғочлаган қиш Даштни сўроқлаб келди. Шунда қаҳратон қишда “қор уй” жонга оро кириб, уларни баҳорга омон олиб чиқди.\n– Остонангни асра, Ҳайбар! Ман уйға қайтғунимча, сан беканг бирлан Сафартошни тўтркўз тугал қўриқлағайсан! – тайинлади чўпон йигит итига.\nҲайбар эгасига қулоқ тутиб, унинг гапини маъқуллаган каби тумшуғини тепага оғдириб, вовуллаб қўйди.\nБўтакўз ширинтойи Сафартошни эмизиб бўлгач, уни беланчакка солиб тебратди. Болакай онасига қараб ширин жилмайди, шунда у ўғлининг пучуқ бурнини чимдилади, бола бўлса қиқирлаб кулди…\nТашқарида, Ўтовнинг шундоққина остонасига тумшуғини тираб ётган Ҳайбар пича офтобда тобланиб ётди. Иссиқ хуш ёқиб, уни уйқу элита бошлади. Бир маҳал сесканиб, ит бежо атрофга аланглади. Ғир-ғир эсган шамол димоғига аллақандай нотаниш ҳид олиб келмоқда эди. У атрофга бўйнини чўзиб тамшанди. Ҳийла нарида ўзига аллақандай бегона бир ит тикилиб турганига кўзи тушди. Англадики, бу ит эмас, она бўри. Она бўри яхши ниятда келмаган.\nМоча бўри* ўзини эҳтиётлаш ойидан омон чиқиб, бўшанди. Эмизувдан сўнг бўриваччаларнинг кўзига уйқу иниб, беозор ухлаб қолишди. Силласи қуриган бўри қорин ғамида ташқарига чиқди. Ўлжа излаб кетган жуфтидан дарак бўлмагач, ўзи ҳам бирор луқма топиш умидида йўл солди. Изғий-изғий инидан олислаб кетди.\nЎнгалбой сурувларни боқиб, иттифоқо дўнгликка мўла – белги қўйиб, ўзи Бўтакўз тайёрлаган, егуликлар ўралган дастурхонни олиб, тамаддига ҳозирлик кўрди. Атрофда қўйлар туйқус тум-тарақай қоча бошлади. Сурувга бўри оралаган эди. Ўнгалбой қинидан пичоқни суғуриб, жон-жаҳди билан бўрига қараб отди. Пичоқ нақ бўрининг бўғзига бориб қадалди. Аввалига бўри иҳранди, сўнг типирчилай-типирчилай жон таслим қилди.\nЎнгалбой бўри танидан пичоқни суғуриб, қумга санчиб қондан тозалагач, яна қинига жойлади, сўнг қонига беланиб ётган бўрига ижирғаниб қараб қўйди ва сурув томон йўналди.\nУрғочи бўри изғий-изғий дўнгликда тўхтади. Олисда бир нима кўзига кўринди, у орзиқиб шу ёққа талпинди. Не кўз билан кўрсинки, жуфти бағри қонаб, ер қучиб ётибди. Унинг хонумони куйиб, узоқ увлади. Жасадни алам билан ҳидлаб, судрай бошлади. У шу ҳолатда узоққа бормаслигини билиб тўхтади ва жуфтини тарк этди. У қони қайнаб, яна увлади. Фавқулодда телба қутқу энди уни омон қўйсинми? Томирида қони жўшиб, қасос алангасида ёнди. Сўнг ўтов томон йўл солди…\nҲайбар ётган еридан туриб, ўтовни икки бор айланиб чиққач, яна остонада тўхтади. Бўрининг кўзлари бежо эди, у қулоқларини тиккайтирганча бироз туриб, сўнг тумшуғини тепага кўтариб, ҳасрат ва алам билан увлади.\nНиҳоят, бўри Ҳайбар томон яқинлаша бошлади.\nОлишув узоқ давом этди. Шунда бўрининг руҳи танидан ажралиб чиқиб, ичкарига – жажжи Сафартош томон равона бўлди. Ҳайбарнинг руҳи эса исён кўтариб, унинг кетидан шамолдек елди. Қора руҳ Сафартошга тиш қайраб, пайт пойлай бошлади. Шунда Ҳайбарнинг руҳи Қора руҳга қарата барги хазон сочди. Бўтакўз қўрқувдан боласини бағрига босди. Ва ёнида турган кўзани оёғи билан сурди. Кўза ичидаги сут тўкилиб, Қора руҳ пойида сизиб оқди.\nТашқарида Ҳайбар ниҳоят бўрининг бўғзига тишларини ботириб, жон-жаҳди билан ғажий бошлади. Бўри оғриққа чидай олмай вангиллади. Жағи толиққан Ҳайбар туйқус уни қўйиб юборди, жон талвасасида қақшаган бўри тирик қолганига шукур қилиб урра қочди ва қир оша ғойиб бўлди. Ичкарида эса Ҳайбар руҳи Қора руҳни буткул мағлуб этган эди. Қора руҳ кўкка ўрлади.\nТашқарида – шундоқ остонада турган Ҳайбар кўкка қараб қотиб қолди. Бир лаҳза минг йилга татигулик кечди. Бўтакўз ўтов эшигини очди, шунда Ҳайбар ҳушёр тортди.\nОйчечак ўғлига қарата қиссадан ҳисса қилдики:\n– Остонани асрамоқ ҳатто тилсиз итларга ҳам шараф, ўғлим!\nОтаси Хоразмшоҳ Алоуддин чорлаган машваратга борар экан, бир вақтлар мўъжаз арава ичида, найсон шивири остида онаси Ойчечакдан эшитган “Ўтов“ ривояти яна ёдига тушди ва у олис уфққа тикилиб қолди. Ҳув нарида Ҳайбар кўринди, жонсарак ит олисларда дўппидек кўринган ўтов – “қор уй” томон шамолдек елиб бораётган эди…


17:34, 26.10.2020 // 47724\n26 октябрь куни Беларусда умуммиллий иш ташлаш бошланди. Беларусь мухолифати етакчиси Светлана Тихановская бу ҳақда ҳукумат «халқ ультиматуми»ни бажармаганидан сўнг эълон қилди. Иш ташлашга қатор давлат ташкилоти ходимлари қўшилмоқда, масалан, «Гродно Азот», Минск трактор заводи, Минск электротехника заводи, Минск ғилдиракли тягачлар заводи, «Белоруснефть», деб ёзади Meduza.\nИшчилар ўз корхоналари ҳудудида, айримлари эса кириш қисми бўйлаб намойишкорона юришларни бошлаган, ходимларнинг бир қисми ишга чиқмаган. Одамлар давлат корхоналарида махсус кучларнинг (ОМОН) машиналарини пайқаган. Кўплаб компанияларнинг расман маълум қилишича, уларда иш жараёнлари давом этмоқда.\nИш ташлашга кўплаб хусусий компанияларнинг ходимлари келиб қўшилган. Уларнинг айримлари 26 октябрь кунини дам олиш куни деб эълон қилган, қолганлари муддатсиз таътилга чиққан ёки техник сабабларга кўра, масалан, инвентаризация бўйича ёпилган. Улар орасида тиббиёт марказлари, дўконлар, барлар, кафелар, тил мактаблари, машғулот заллари, турфирмалар, гўзаллик салонлари ва сервис марказлари бор. Шунингдек, иш ташлашга МТC ходимлари ҳам келиб қўшилган (тасдиқланмаган маълумотларга кўра, уларни ишдан ҳайдаш бўйича таҳдидлар бўлган).\nБеларусдаги олий таълим муассасалари талаблари бир нечта норозилик акциясини ўтказган, ОМОН уларни қўлга олиш ишларини амалга оширган. Беларусь миллий техника университети ва Беларусь давлат информатика ва радиоэлектроника университети талабалари иккала таълим даргоҳи жойлашган Минскдаги Мустақиллик шоҳ кўчаси бўйлаб марш уюштирган. Ғалаба майдони яқинида намойишчиларнинг бир қисмини ОМОН ходимлари ушлаган. Махсус хизмат ходимларининг микроавтобусларини кўрган кўплаб талабалар қочиб кетган.\nШунингдек, Минск давлат лингвистика университетининг талабалари ҳам Мустақиллик шоҳ кўчасига чиқиб, норозилик намойишчиларига қўшилган. “Tut.by”нинг ёзишича, талабаларни уларнинг ўқитувчилари қўллаб-қувватлаган. Onlineръдаги видеога кўра, бир неча киши йўлнинг ҳаракатланиш қисмига чиққан. Олий таълим даргоҳига махсус техника яқинлашгач талабалар университетга қочиб кирган, бироқ куч тузилмалари ходимлари кетгач улар яна кўчага чиқишган.\nМинскда Беларусь санъат ва маданият давлат университети, Беларусь давлат университети, педагогика, иқтисодиёт ва тиббиёт университетлари талабалари норозилик намойишини ўтказмоқда. Айрим олий таълим муассасалари талабалари ўтирган ҳолда норозилик акциясини уюштирмоқда, қолганлар — ўнлаб ва юзлаб ўқувчилар ўз университетлари биносининг кириш қисмида турган ҳолда норозилик билдирмоқда. Telegram-каналларда ёзилишича, турли ОТМ талабалари Мустақиллик шоҳ кўчасидаги Беларусь давлат университетининг бош биноси қаршисида учрашишни режалаштирмоқда. Брестда — Брест давлат техника университети, Гроднода — Гродно давлат университети талабалари норозилик намойишларини ўтказмоқда. Беларусь Таълим вазирлигининг «РИА Новости»га маълум қилишича, талабаларнинг акцияси аниқ характерга эга бўлиб, мамлакатда ўқув жараёнлари бузилмаган.\nБеларусдаги умуммиллий иш ташлаш кунида 100 дан ортиқ одам қўлга олинди. «Весна» инсон ҳуқуқларини ҳимоя қилиш марказининг маълум қилишича, соат 13:10 ҳолатига кўра, мамлакатда 103 киши ушланган. Қўлга олишлар асосан Минскда бўлиб ўтган. Гроднодаги эрталаб «Гродно Азот» корхонаси қаршисида норозилик акциясига чиққан камида 32 киши ушланган. Шунингдек, Брест, Босиров, Новополск ва Могилевда ҳам қўлга олиш ишлари ўтказилган.\nСветлана Тихановская хусусий бизнес, диний ҳамжамиятлар, маданий, спорт ташкилотлари ва IT-компанияларини иш ташлашга қўшилишга чақирди. «Ахир давлат ташкилотларида иш ташлаш — бу иқтисодий босим ричаги. Хусусий компанияларнинг иш ташлаши эса — бирдамликни намоён этиш ва аҳамиятсиз эмас. Иш ташлашга қарор қилган одамлар ўз қарорларида ёлғиз эмасликларини кўриши керак», — дейди Тихановская.\nАҚШнинг Минскдаги элчихонаси Беларусдаги америкаликларига озиқ-овқат захирасини яратишни маслаҳат берди\nМухолифат вакили Лукашенконинг янги президентлик муддати учун курашмасликни ваъда қилгани ҳақида гапирди\nЭслатиб ўтамиз, Беларусда 9 август куни бўлиб ўтган сайловларни сохталаштириш ҳақидаги маълумотлар фонида норозилик намойишлари бошланди ва ҳалигача давом этмоқда. Намойишчилар Лукашенкони сайлов натижаларини сохталаштиришда айбламоқда. Сайлов натижаларига кўра, Александр Лукашенко 80 фоиз овоз тўплаган.\n10:36 Кеча // 125654\n06:23 Бугун // 87100\n09:53, 06.03.2021 // 77277\n18:59, 06.03.2021 // 72169\n18:35, 06.03.2021 // 64046


Ўзбекистонда енгил зирҳли автомобиль ишлаб чиқарилмоқда — Review.uz\nЎзининг техник ва жанговар хусусиятларига кўра “TARLON”, етакчи хорижий давлатларнинг шу туркумдаги енгил зирҳли автомобиларидан асло қолишмайди.\nЎзбекистонда “TARLON” (4х4) русумли енгил зирҳли автомобилнинг (ЕЗА) тажриба намунаси “KRAN VA MAXSUS TEXNIKALAR” МЧЖ билан ҳамкорликда ишлаб чиқарилмоқда. Бу ҳақда Давлат мудофаа саноати қўмитаси матбуот хизмати хабар қилмоқда.\nЎқлар ва портлашлардан ҳимоя этувчи ЕЗА шахсий таркибни ташиш, уларни жанг майдонида ўқ-дори ва портловчи моддалардан ҳимоя қилиш, хавфли ҳудудларда махсус вазифаларни бажаришга мўлжалланган. Шунингдек, мобил гуруҳлар ва блокпостларга оловли мадад бериши, қўшинлар ва автотранспорт колонналарни ҳимоя қилиши, жанговар патруллик ва бошқа жанговар вазифаларни бажариши мумкин.


Баҳодир Жалолов: мен учун Олимпия ўйинлари олтин медали афзалроқ - Darakchi\nСПОРТ 09.07.2020, 14:57\n– Спортчиларда бўш вақт кам бўлади. Карантин вақтида эътиборимни энг аввало саломатлигимни янада мустаҳкамлашга қаратдим, даволандим. Шунингдек, жисмоний ҳолатимни яхшилаш мақсадида дзюдо билан ҳам шуғулландим. Ҳозир бокс бўйича терма жамоамиз сафида машғулотларни давом эттираяпман.\n– Олимпия ўйинлари сурилгани сизга қандай таъсир кўрсатди?\n– Олимпиада йўлланмасини қўлга киритган спортчи ушбу нуфузли мусобақани кутади ва унда яхши натижа қайд этиш учун машғулотларга зўр беради. Олимпия ўйинлари сурилгани менга унчалик таъсир ўтказмади. Тўғри, жаҳон чемпионати ва тўрт йилликнинг энг нуфузли мусобақаси йўлланмаси учун ўтган мусобақаларда яхши спорт формасида эдим. Бироқ пандемия сабаб, Олимпиада қолдирилди. Ҳар қандай шароитда ҳам мен ушбу мусобақага тайёрман.\n– Бу ўзгариш режаларингизга таъсир қилдими?\n– Албатта, режаларимга таъсир ўтказди. Олимпия ўйинларидан сўнг, профессионал рингдаги фаолиятимни давом эттирмоқчи эдим. Энди барча режалар ўзгарди.\n– Олимпия ўйинларига қадар бир йилдан кўпроқ вақтингиз бор, (агар мусобақа муддати яна ўзгармаса) бу вақт мобайнида нималар билан банд бўласиз?\n– Ҳозир мусобақалар ўтказилиши бўйича аниқ қарорни кутмоқдамиз ва Олимпия ўйинларига тайёргарлик кўришда давом этмоқдамиз. Карантин ҳолати юмшатилиб, мусобақалар ўтказилиши бошланса Олимпия ўйинларига қадар профессионал боксда 2-3 та жанг ўтказиб, рейтингдаги ўрнимни яхшилаб олмоқчиман.\n– Қай бирини танлайсиз, Олимпия ўйинлари олтин медалими ёки профессионал боксдаги жаҳон чемпионлиги камарими?\n– Олимпия ўйинлари олтин медали ва профессионал бокс бўйича жаҳон чемпионлиги бокс оламининг энг юқори чўққисидир. Мен учун Олимпия ўйинлари олтин медали афзалроқ. Сабаби, ҳаваскор боксдаги ягона мақсадим Олимп чўққисини забт этишдир. Ушбу орзуим амалга ошганидан сўнг профессионал рингда жаҳон чемпионлиги камари учун бор куч ғайратим билан ҳаракат қиламан.\nЎзбекистон миллий жамоасининг ўқув-машғулот йиғинида иштирок этаётган футболчиларда коронавирус аниқланди


«Агар вақтлироқ ёрдам берилса ҳам тирик қолмас эди». Жамшид Кенжаев ишида тез тиббий ёрдам ходими тингланди\nЖамият 19:58 / 18.02.2019 51702\n2019 йил 21 январь куни бошланган Жамшид Кенжаев иши билан боғлиқ суд жараёни давом этмоқда. Бугун, 18 февраль куни бу суд жараёнида воқеа гувоҳи сифатида навбатдаги тиббиёт ходими Айнура Ишманова тингланди.\n«Ўша куни бизга ажратилган машинада қўнғироқ қилинган жойга етиб бордик. Воқеа жойига етиб борганимизда одам кўп эди. Битта одам қонга беланиб ётарди. Кўп жойидан пичоқланган эди. Бошидан зарба еган эди. Қон кетишини тўхтатиш учун сонидан боғланган экан. Қон босими тушиб кетгани сабабли укол қилдик. Кейин бошини стерилланган бинт билан боғладик. Тез ёрдам машинаси билан 17-шифохонага етказиб бордик.\nТахминан 7-8 дақиқада воқеа жойига етиб борганмиз. Ярадордан қайси жойи оғриётганини сўраганимда оёғи оғриётганини айтганди. Чала ҳушда эди. Шифохонага олиб боришимиз билан реанимацияга олиб кириб кетишди», дея тиббиёт ходимининг сўзларини келтирмоқда Kun.uz мухбири.\nШундан сўнг, давлат айбловчиси ўз саволларини берди. Унинг ортидан эса гувоҳга марҳумнинг турмуш ўртоғи, жабрланувчи ўз саволини берди.\n«Агар вақтида олиб борилганда ҳам турмуш ўртоғимни ҳаётини сақлаб қолиш мумкинмиди?» дея берган саволига гувоҳ «йўқ» дея жавоб қайтарди. Бу жавоб эса айбланувчиларнинг адвокатлари томонидан эътирозларга сабаб бўлди.\nСуд мажлиси 21 февраль, пайшанба куни соат 11:00га қадар қолдирилди.\nЭслатиб ўтамиз, 2018 йилнинг 8 августидан 9 августига ўтар кечаси, тахминан, соат 00:25 лар атрофида Юнусобод туманида жойлашган «Aurum 898» тунги клуби олдида юзага келган пичоқбозлик вақтида эркин кураш бўйича халқаро тоифадаги спорт устаси 25 ёшли Жамшид Кенжаев ҳалок бўлганди.\nУшбу фожиа интернетда катта резонанс келтириб чиқарди, тунги клуб ёпиб қўйилди.\nЖамшид Кенжаевнинг ўлимида айбланиб, тунги клубнинг тўрт нафар қўриқчиси қамоққа олинган, 9 август куни Тошкент шаҳар прокуратураси томонидан Шодали Қиличовга нисбатан ЖКнинг 97-моддаси 1-қисми («Қасддан одам ўлдириш») билан жиноят иши қўзғатилганди. Январь ойи охирида бошланган суд ишида судланувчилар Шодали Қиличов, Саидазим Камолдинов, Алижон Хамраев ва Жаҳонгир Ёрқуловга нисбатан жиноят иши кўриб чиқилмоқда.


JAd – 3 sahifasi – Jahon adabiyoti\nҚизим Узро бонуга бағишлайман Хоразмни қазсангиз агар, Ер остидан дунёлар чиқар... Матназар АБДУЛҲАКИМ Олмонияга Хоразмдан олтмиш-етмиш оила кўчиб бориб, муқим яшаб қолиши мумкинми? Мактаб қур…\nЎШАНДА Гумбурлади қалдироқ сармаст, Ва тунд шамол эсиб шу асно – Жала қуйиб берди басма-бас, Уст-бошимиз қилиб шалаббо. Сузар экан булутлар тоғ-тоғ, Биз турардик айвонда хушҳол. Ора-сира ча…\nМирпўлат Мирзо шеърияти, публицистикаси, ва таржималари ҳақида адабиётшунос олимларимиз, унинг мухлислари томонидан кўпгина мақолалар битилган. Унинг ҳаёт, муҳаббат, дунё сир-синоатлари қаршисидаги чу…


ҲАБИБА АЁЛНИНГ ҲАБИБ ДУНЁСИ - SHOV-SHUV.UZ | BIRINCHI & EXCLUSIVE\nBosh sahifa / ҲАБИБА АЁЛНИНГ ҲАБИБ ДУНЁСИ\nIntervyu 03:29, 08.02.2017 0 5583\nРайҳон. Ўзбек шоу-бизнесида шахсий ҳаёти ва ижоди мухлисларни ҳар доим қизиқтириб келаётган саноқли юлдузлардан саналади. Бу фактни кўпчилик инкор этмаслигига ишонаман. Чунки, у тинмайди. Меҳнатсевар аёл. Фақат изланишда. Мухлислари учун ёнади. Балки, шу боисдан ҳам унинг ижодига “бемор”лар анча!\nҲаёт турфа. Турфа саволлар билан юзландик, Райҳонимизга...\n-Романтик кайфиятни нималар улашади сизга?\n-Ҳатто кичик нарсалар ҳам романтик кайфият улашиши мумкин. Масалан, севимли инсонингнинг биргина табассуми.\n-Оилани қайси омиллар мустаҳкамлайди?\n-Муҳаббат, ўзаро ҳурмат ва тушуниш. Бироқ, тушунмовчиликлар бўлиб туради. Муҳими, севган қалбларнинг ўзаро соф тушуна олишида!\n-Эрингизни дўст ё севгилингиз сифатида кўрасиз?\n-Дўстим ҳам, севгилим ҳам.\n-Эр-хотин ўртасидаги ишонч ва садоқат ҳақида гапиринг...\n-Оилавий руҳшунос сифатидами? (Кулади). Ишонч ва садоқатни рашк синаб туради. Бироқ, рашк соғлом бўлмоғи керак. Носоғлом рашк муносабатларга таъқиқ қўяди, эркинликни бўғади. Рашк бўлмаса ҳам ёмон, севгида шубҳа уйғонади.\n-Йигитали билан муносабатларингиз?\n-Дўстона. Керак пайтда телефонлашамиз. Аммо, бу камдан-кам ҳолда содир бўлади. Жуда зарурат туғилса, албатта фарзандларимиз борасида суҳбат қуришимиз мумкин. Унга улкан омад тилайман. Ҳозир у учун ижоди биринчи ўринда!\n-Қайси рассом ишлари илҳомлантиради?\n-Ўзбек рассомлари ишларини қадрлайман. Уларнинг асарлари уйимда ҳам осиғлиқ. Бобур Исмоилов, Акмал Нур ижодига ҳурматим бўлакча.\n-Бахт реалми ё фақат тасаввур?\n-Муҳаббатга ва бахтга ишонаман. Бахтли инсонман. Саломатман, эрта тонг уйғонаман, тинч юртда яшаяпман. Ватаним севимли ишим, касбим билан шуғулланишим учун кенг имкониятлар бермоқда. Икки нафар ажойиб фарзандим, турмуш ўртоғим, дўстларим бор. Ҳаётда ҳар хил ҳолатлар бўлади. Ҳар доим "Худога шукур" дейман. Яратганниннг муҳаббатини сезаман ва шунга муносиб бўлишга интиламан.\n-Денгиз сатҳидан 2000 метр баландда бўлдик. Монахларни учратдик. Ўзига хос ҳаёт. Бошқа бир дунёни кўрдик. Табиати эса ҳақиқатан гўзал.\n-Эрта бир кун сизни қандай санъаткор сифатида эслашларини истайсиз?\n-Ўзимдан из қолишини истайман. Авлодлар қўшиқларнимни тинглашини, кимлардир қайта-қайта куйлашини истайман.\n-Қайси маҳалда дўстларга эҳтиёж сезасиз?\n-Ҳар доим. Яқин дўстларим Якзон, Согдиана, синглим ва эндиликда турмуш ўртоғим ҳам. Маслаҳатларига қулоқ тутаман.\n-Одамлар орасида меҳр-муҳаббат сўниб бораётгандек... Сизга шундай туюлмаяптими?\n-“Намасте, Муҳаббат” – ички ҳолатимга жуда яқин ва шу сўнаётган ҳислар даврида керакли жавоб деб умид қиламан. Ҳаётда кўп яхшиликларни кўра бошладим. Шу боис, негатив каминадан узоқлашганига анча бўлди.\n-Париж ё Лондон?\n-Иккаласи ҳам. Танлаш қийин. Лондонда бўлганман, Парижда эса ҳали йўқ. Бироқ, танлаш мураккаб!\n-Сирларингизни ким билан бўлишасиз?\n-Юқорида айтиб ўтган дўстларим билан.\n-Иккинчи турмуш ўртоғингизнинг 3 фарзанди сизни қандай қабул қилди?\n-Энди бизнинг 5 та фарзандимиз бор. Оиламиз катта! Эгизакларим ва Фарҳоднинг 3 фарзанди аллақачон дўстлашишга улгуришди!\n-Ҳозирги никоҳингиздаги энг омадли нарса нима?\n-Муҳаббат! Ҳаётий тажрибамиз етмади шекилли, биринчи турмушим узоққа бормади. Бироқ, биринчи никоҳимдан икки беқиёс туҳфа ҳаётимга нур олиб кирди. Ва у бахтимни бутун қилди. “Бахтли бўламан, қачондир” дея куйлагандим. Аллоҳга шукур, ўша “қачондир” келди! Севгилим ёнимда, фарзандларим бағримда, овозим мухлисларим қалбида. Яна нима керак?!\n-Феврал концертларингизни камина қатори минглаб мухлисларингиз интиқ кутаётгани аниқ...\n-Яккахон концерт беришни бошлабманки, ҳар йили мухлисларим билан дийдорлашиш менинг ҳам анъанамга айланган! Катта меҳнат, изланиш ва ҳаяжон билан! Бу йилги янги дастурим ҳам унутилмас завқ улашишига умид қиламан.\n-Ишонамиз, кутилганидан аъло бўлади. Чунки, шоуларингиз йилларки синовдан ўтган. Яна учрашгунча, шоу-бизнеснинг ифорли гули - Райҳон.


SARDOR TADBIRKOR amalga oshirayotgan ishlar » ПастДарғом ҳақиқати\nМТМ ходими маъмурий чорага тортилди\nМуаммолар айтилди гап ечимида\nБош сахифа » ЯНГИЛИКЛАР » SARDOR TADBIRKOR amalga oshirayotgan ishlar\nЯНГИЛИКЛАР / СИЁСАТ / ИҚТИСОДИЙ\nSARDOR TADBIRKOR amalga oshirayotgan ishlar\n| 2-07-2018, 12:41 |\n"Кичкина деманг бизни…" Бу иборани Ўзбекистон ёшлар иттифоқи аъзоси Сардор Сайдуллаевга нисбатан келтириш ўринли. Шу йил 29 июнь куни ёш қаҳрамонимиз ташкил этган тикув цехининг расмий очилиш маросими бўлиб ўтди. Ёшлар маркази биносида жойлашган тикув цехининг кириш эшигининг тепа қисмига "Якка тартибдаги тадбиркор Сардор Сайдуллаевнинг гул босилган газламалар ва чокли буюмлар ишлаб чиқариш цехи", деб ёзилганидан бирон ёши каттароқ тадбиркор эканда, деб ўйлайсан киши. Жуссаси кичикроқ, эндигина 18 ёшни қоралаган тадбиркор Паст Дарғом политехника касб-ҳунар коллежининг 3-босқичида ўқиб "ишлайди". Сардор тенгдошларидан анча узиб кетди. Беш нафар ишчи ва саккиз нафар ёш шогирд қизлар ўзи бошчилигида тикув цехини юритишаркан.\n- Ёшларга оид давлат сиёсати оқилона олиб борилаётгани тадбиркорлик фаолиятимни йўлга қўйишда яққол сезилди, - деди ўзига ишонч билан Сардор. - Ўзбекистон ёшлар иттифоқи туман кенгаши, ҳокимликнинг амалий ёрдами катта бўлди. Яқинда, Самар¬қанд шаҳрида ташкил этилган кўргазмада қатнашиб келдим. Унда "Jack" брендига тегишли ҳам чок уриб, мустаҳкам тўқийдиган ҳамда гул ва безакларни матога туширадиган 2 та тикув машинасини "Халқ банки" туман филиалининг 8 500,0 минг сўм имтиёзли кредити эвазига олдим. Мато ва газламаларни Тошкент вилоятидан олиб келаяпман. Жамоамиз билан яратган кийим-кечак ва бошқа маҳсулотларни ички бозор ва турли корхоналарга сотишга ҳаракат қилаяпмиз.\nБилим ва изланувчанлик ҳар қандай эшикка калит. Билим эгаллашни эрта бошлаган ёш тадбиркорнинг режалари катта. "Йигит кишига қирқ ҳунар ҳам оз" деганларидек, йил охиригача иккинчи бизнесини, яъни, қандолатчилик билан ҳам шуғулланишни ният қилган. 2021 йилга бориб эса, тикув цехини кенгайтириб 100 кишини иш билан таъминлашни олдига мақсад қилиб қўйган. Ҳозир тикув машиналари олтита. Насиба Тўхтаева, Шаҳноза Қаҳҳорова сингари моҳир тикувчилар ёш тадбиркорга елкадош.\nЁшларни тадбиркорликка кенг жалб қилиш, уларга имтиёзли кредит бериш ва бандлигини таъминлаш, бугунги кунда ёшларни қийнаб келаётган муаммолар, бандлик масаласи ҳамда уларнинг тадбиркорлик билан шуғулланишлари учун яқиндан ёрдам бериш давлат сиёсатининг асосий йўналишларидан биридир. Сардор Сайдуллаев каби мустақил фикрга эга, билимга чанқоқ, интилувчан ёшларнинг кўпайиши, давлат сиёсатининг натижаси, десак адашмаган бўламиз.\nСHANDIR QISHLOG'I AHLI yangi markaz ochilganidan mamnun\nШу йил 22 июнь куни 4-сон Чандир маданият ва аҳоли дам олиш марказининт очилиши маросими бўлди....\nKAMTARLIK - ULUG' FAZILAT\nДоно халқимиз камтарликни инсон қиёфасини безайдиган бебаҳо фазилат сифатида талқин қилади....


Марказий Осиёда ягона енгил атлетика маркази ишга туширилди\n23 ноябрь, 2017, 16:32 1412\nМамлакатимизда жисмоний тарбия ва спортни оммалаштириш ижтимоий сиёсатнинг муҳим йўналишларидан бири этиб белгиланган. Чунки спорт аҳоли саломатлигини мустаҳкамлаш, ёш авлодни соғлом ва баркамол этиб тарбиялаш орқали жамиятда соғлом турмуш тарзини қарор топтиради.Спорт юксак маданият, ватанпарварлик туйғуларини шакллантиришда ҳам муҳим ўрин тутади. Бу соҳада эришилган ютуқлар мамлакатни дунёга танитади, барча юртдошларга ғурур-ифтихор бағишлайди. Мустақиллик йилларида жисмоний тарбия ва спорт билан мунтазам шуғулланиш учун зарур шароитлар яратилди. Шаҳар ва қишлоқларда замонавий спорт комплекслари бунёд этилди.\nЎзбекистон Республикаси Президенти Шавкат Мирзиёев раислигида 31 октябрь куни жисмоний тарбия ва спорт соҳасида бошқариш тизимини такомиллаштириш, оммавий спортни ривожлантириш, иқтидорли спортчиларни танлаш ва тарбиялаш, соҳани малакали кадрлар билан мустаҳкамлаш ҳамда замонавий спорт иншоотларни барпо этиш масалаларига бағишланган йиғилишда мамлакатимиз спортчиларини нуфузли мусобақалар, жумладан, Олимпия ва Паралимпия ўйинларига пухта тайёрлаш масалалари ҳам муҳокама қилинди.\nЙиғилишда халқаро мусобақаларда қўлга киритилаётган медаллар фақат бокс, дзюдо, оғир атлетика ва спорт курашлари билан чегараланиб қолаётгани танқид остига олинди. Гимнастика, трамполин, енгил атлетика, таэквондо, байдарка ва каноэда эшкак эшиш, велоспорт каби бошқа салоҳиятли спорт турлари бўйича ҳам кўпроқ ютуқларга эришиш юзасидан аниқ чоралар белгилаб берилди. Улар орасида Тошкентда Республика енгил атлетика марказини ишга тушириш ҳамда ундан самарали фойдаланишга эътибор қаратилди.\nЕнгил атлетика марказини бунёд этиш тўғрисидаги қарор Ўзбекистон Республикасининг Биринчи Президенти Ислом Каримов томонидан 2013 йил 25 февралда имзоланган ва қурилиш учун масъул сифатида “Ўзбекнефтегаз” миллий холдинг компанияси белгиланган эди. Марказ биносига биринчи ғиштни Халқаро енгил атлетика федерацияси биринчи-вице президенти, афсонавий спортчи Сергей Бубка қўйгани эътиборга молик.\nБугунги кунда Марказий Осиёда ягона бўлган ва барча замонавий талабларга жавоб берадиган енгил атлетика маркази фойдаланишга топширилмоқда. Югуриш йўлкалари дунёга машҳур “Konika” компанияси маҳсулоти бўлса, асбоб-анжом ва ускуналар бошқа бир машҳур компания “Nordik” томонидан етказиб берилган. Бу ҳақда goskomsport.uz хабар бермоқда.\nМарказда спортчиларнинг шуғулланиши, яшаши, мусобақалашиши учун шарт-шароит мавжуд. Оммавий ахборот воситалари, шу жумладан телевидение орқали бевосита репортажлар уюштириш учун имкониятлар яратилган. Эндиликда мамлакат енгил атлетика федерацияси шу ерда жойлашади ва ушбу спорт турини ривожлантиришни янада юксак савияга кўтариш учун барча чораларни кўради.\nЎзбекистон енгил атлетика мактаби ўзининг ажойиб анъаналарига эга. Бир қатор спортчиларимиз халқаро мусобақаларда шоҳсупага кўтарилиб, байроғимиз баланд ҳилпирашига сабабчи бўлишган. Жумладан, 2000-йилларнинг ўзида Леонид Андреев ва Светлана Радзивил ўсмирлар ўртасида жаҳон чемпиони унвонини қўлга киритишди, Гўзал Хуббиева, Надия Дўсанова каби спортчиларимиз Осиё ўйинлари ва қитъа чемпионатларида олтин медалга сазовор бўлишди.\nЯнги енгил атлетика маркази ана шу ажойиб юлдузларнинг ворисларини вояга етказишда, нуфузли халқаро мусобақаларда муваффақиятли иштирок этадиган спортчилар захирасини тайёрлашда муносиб ҳисса қўшишга имконият яратади.\nМарказнинг тантанали очилиш маросимида Ўзбекистон Республикаси жисмоний тарбия ва спорт давлат қўмитаси раиси Рустам Қурбонов, спорт фахрийси Озод Рўзметов, ўсмирлар ўртасида жаҳон чемпиони, Осиё ўйинлари ва кўплаб нуфузли халқаро мусобақалар ғолибаси Светлана Радзивил сўзга чиқиб, бундай ажойиб шарт-шароит яратилишига сабабчи бўлган давлатимиз раҳбарияти, бунёдкорлик ишларига ҳисса қўшган барча-барчага миннатдорчилик изҳор қилишди ҳамда ушбу марказ янги ёрқин ғалабалар учун замин ҳозирлашига умид билдиришди.


Кун мавзулари, 19 июн 2004\n16 декабр 2019, Тошкент вақти: 12:26\nшанба 19 июн 2004\nБоғчада пул, институтда пул, фақат пул, пул …\nДилнаво Ўзбекистонда таълим тизимида порахўрлик ва коррупция кучайиб бораётгани ҳақида кўп гапирилади. Кузатувчиларнинг эътирофича, бу иллат боғчадан тортиб олий таълим муассасасигача – тизимнинг барча бўғинларида чуқур илдиз отган.\nҚашқадарё ерлари шўрланмоқда\nФирдавс Статистик маълумотларга қараганда, сўнгги 4 йил давомида Қашқадарё вилоятида шўрланган ерлар майдони салкам 5 минг гектарга кўпайган. Мутахассислар вилоятдаги ерларнинг шўрланиш даражаси ҳаддан ташқари ортиқ эмаслигини таъкидламоқда.\nАфғон қочқинларининг Ўзбекистондаги муаммолари\nДилнаво Жаҳон қочқинлар куни муносабати билан 20 июнда Тошкентдаги Замонавий санъат марказида тадбир бўлиб ўтди. У БМТнинг Қочқинлар ишлари бўйича олий комиссари бошқармасининг Ўзбекистондаги ваколатхонаси томонидан ташкил этилди.\nРасмий статистикага ишониб бўладими?\nБМТ Аҳолишунослик жамғармасининг Ўзбекистондаги ваколатхонаси мамлакатда репродуктив саломатлик, оналар ва болалар ўлими муаммолари бўйича журналистлар билан учрашув ўтказди.\nКонгресс Ўзбекистонга молиявий ёрдам берилишини хоҳлайди, аммо…\n15 июнь куни АҚШ Конгрессининг халқаро алоқалар қўмитасида Ўзбекистоннинг терроризмга қарши курашдаги роли ва мамлакатдаги инсон ҳуқуқлари борасидаги вазиятга бағишланган мажлис бўлиб ўтди.\nИслом Каримов стратегик шартнома устида шахсан ишлаган\n16 июнь куни Тошкентда Ўзбекистон ва Россия Президентларининг учрашуви бўлди. Ислом Каримов ва Владимир Путин икки давлат ўртасида стратегик шериклик тўғрисидаги шартномага имзо чекди.\nДенгиз ўрнида ўрмон барпо этиш лозим\nДилнаво Жаҳон ҳамжамияти 17 июнни чўлланиш ва қурғоқчиликка қарши кураш куни сифатида нишонлайди. Шу муносабат билан “Экосан” халқаро жамғармасида чўлланиш ва қурғоқчиликнинг долзарб муаммоларига бағишланган анжуман ўтказилди.\nФаввора чўмиладиган жойми?\nБасира Имом ал-Бухорий таваллудининг 1225 йиллиги муносабати билан 1998 йилда Бухорода бунёд этилган фавворалар хиёбони айни кунда болаларнинг чўмилиш масканига айланиб бормоқда.\nҚабристони қўшни давлатда қолган ўзбекистонликлар\nФирдавс Ўзбекистон ва Туркманистон ўртасидаги чегаралар делимитация қилингандан сўнг Қашқадарё вилоятининг Таллимаржон шаҳри Авезов маҳалласидаги 300 га яқин хонадондан иборат ўзбек оилалари қўшни давлат ҳудудида қолиб кетган эди.\nЎз маҳсулотини ўзи сотиш ҳуқуқидан маҳрум деҳқонлар\nСўнгги йилларда Ўзбекистонда пахтафурушлик билан шуғулланувчи жиноий гуруҳлар пайдо бўла бошлади. Одатда олибсотарлар пахтани ёки пудратчилардан нақд пулга харид қилади ва қўшни давлатларга олиб бориб пуллайди. Бундай шахслар Ўзбекистон қонунларига кўра давлат ва халқ мулкини ўмарганлик айби билан жиноий жавобгарликка тортилади.\nиюн 16, 2004\nҲомид Карзай - Ислом Каримовнинг меҳмони\nЗикрилло Ишонч Тошкент шаҳрида ўтадиган Шанхай ҳамкорлик ташкилотига аъзо давлатлар раҳбарлари саммитида иштирок этиш учун Афғонистон муваққат маъмурияти бошлиғи Ҳомид Карзай 16 июнь куни Ўзбекистонга келди.


ИД сафига қўшилмоқчи бўлган МГУ талабаси ўз айбига тўлиқ иқрор бўлди\n17:41 10.11.2015 (Янгиланган 17:42 10.11.2015) Ҳавола олиш\nБугун тергов Варвара Караулова “Ислом давлати” террорчи гуруҳига қўшилишда расман айбланди. Варвара икки адвокат хизматидан воз кечди.\nТОШКЕНТ, 10 ноя — Sputnik. МГУ талабаси, қидирув органлари фикрига кўра ИД террорчи гуруҳига қўшилишга ҳаракат қилган Александра Иванова (Варвара Караулова) ўз айбига тўлиқ иқрор бўлди.\n“У ўз абига тўлиқ иқрор бўлди”, — деб сўров протоколини ўқиди судя.\nБугун тергов Карауловага “Ислом давлати” террорчи гуруҳига қўшилишга ҳаракат қилганлиги учун расман айб қўйди. Шу билан бирга Караулова икки адвокат Александр Карабанов ва Алексей Носковлар хизматидан воз кечди. Айбланувчи унга Сергей Бадамшин ва Гаджи Алиевларнинг хизмати етарли эканлиги билан изоҳлади.\nАдвокат Карабановнинг сўзларига қараганда, унинг ҳимояси остида бўлган Карауловани кимдир қўрқитган.\n“Ишончим комилки, ҳимоям остидаги (Караулова) нима қилаётганини ўзи ҳам билмайди. Унинг онгига маълум таъсир кўрсатилган”, — деди адвокат суд мажлисида.\nУнинг фикрига кўра фуқароларни вақтинча сақлаш изолияторида кимдир Карауловага тайзиқ ўтказмоқда. Лекин айбланувчининг ўзи буни тасдиқламади.\nОқибатда, судя икки адвокатни ушбу ишга қатнашишдан озод қилди.\n“Ислом давлати” террорчилар ташкилотига қўшилмоқчи бўлган МГУ Фалсафа факултети талабаси Александра Иванованинг (Варвара Караулова) тарихи бизга яхши маълум. Россия ОАВларида ушбу воқеа катта шов-шувларга сабаб бўлган эди.\nИслом дини ва араб тилини ўрганишга қизиққан, иккинчи курс талабаси, ота-онасидан яширин ҳолда чет элга чиқиш учун паспорт расмийлаштирган ва 27 майда Стамбулга учиб кетган. 4 июнда уни Туркия-Сурия чегарасидаги Килис шаҳрида, яна 14 Россия фуқароси билан бирга қўлга олишган ва Москвага қайтарилган эди.\nВатанига қайтгач Иванова (Караулова) академик таътилга чиққан ва жиноий жавобгарликка тортилган. Россия Қидирув қўмитаси расмий вакили Владимир Маркин хабарига кўра, ўша пайтда Қидирув қўмитаси Иванова (Караулова)нинг ҳатти-ҳаракатида жиноий иш қўзғатишга сабаб топмаган.\nБир неча ой давомида ушбу воқеа жимиб кетди, лекин 27 октябр куни Ивановлар оиласи адвокати Александр Карабанов Александра ҳибсга олинганлиги ҳақида хабар берди. Ушбу ишнинг бошқа тафсилотлари ҳақида ҳозирча маълумот йўқ.


АҚШ университетининг Марказий Осиёдаги биринчи филиали...\nБугун, 1 ноябрь куни Вебстер университети (АҚШ)нинг Марказий Осиёдаги биринчи филиали - Тошкент шаҳридаги таълим дастурларини амалга ошириш Марказининг тантанали очилиш маросими бўлиб ўтди. Бу ҳақда Олий ва ўрта махсус таълим вазирлиги хабар бермоқда.\nМаросимда Вебстер университети Канцлери Элизабет Стробл раҳбарлигидаги АҚШ делегацияси вакиллари, Ўзбекистон Республикаси Президенти давлат маслаҳатчиси А.Абдувоҳидов, Олий ва ўрта махсус таълим вазири И.Мажидов, вазир ўринбосарлари ва ректорлар иштирок этди.\nЎзбекистон Республикаси Президентининг қарори билан Тошкент шаҳрида Вебстер университетининг таълим дастурларини амалга ошириш маркази ташкил этилди.\nҲозирда олийгоҳда 470 нафар талаба таҳсил олмоқда ва Вебстер университетининг Тошкент филиали талабалар сони бўйича Таиланд, Хитой, Нидерландия, Швейцария, Греция, Австрия ва Ганадаги филиалларни ортда қолдирди.\nУниверситетда ўқитиш кундузги таълим шаклида, тўлов-контракт асосида, инглиз тилида, жумладан электрон таълим ва масофавий таълим технологияларини қўллаган ҳолда Вебстер университети томонидан тасдиқланган ўқув режалар ва дастурлар асосида амалга оширилмоқда.


Тошкентда Учинчи ҳалқа йўли қурилади » Скачать музыку бесплатно новинки музыки 2016-2017\nТошкентда Учинчи ҳалқа йўли қурилади\nКомментариев: 0 Просмотров: 260 Дата: 17-04-2016, 18:19 Ярим йил ичида қуриб битказилиши кутилаётган янги ҳалқа йули Тошкентни ўзгартириб юбориши керак. Ушбу йўл шаҳар марказидаги транспорт қатновини анча енгиллаштириши керак. Пойтахт ҳокимияти Учинчи ҳалқа йўли қурилиши Тошкент марказидаги автомобиль ҳаракатини анча камайтириши керак, деб ваъда бермоқда. Ҳалқа йўл қурилиши Сентябрда якунланиши керак. Ҳалқа йўл бўйлаб уч транспорт уланмаси қурилади. Учинчи ҳалқа йўлида учта транспорт уланмаси пайдо бўлади. Шота Руставели ва Муқимий, Бунёдкор ва муқимий ҳамда Оқтепа майдонининг Нурафшон кўчаси билан уланган жойларида. Манба: Sputniknews-uz.com - деб хабар бермоқда Carzone.uz нашри.


Тинчлик-хотиржамлик олий неъмат. - Баҳоуддин Нақшбанд ёдгорлик мажмуаси маркази\nТинчлик-хотиржамлик олий неъмат.\n03 март 2021 й.\nТинчлик-хотиржамлик олий неъмат\nМаълумки, инсоният ҳаёти давомида турли мафкура ва маслаклар ўртасидаги зиддият ва қарама-қаршиликларни бошидан кечирган. Бунинг оқибатида ўзаро келишмовчиликлар, нотинчликлар юзага келиб турган. Тарихга назар ташланса, ҳамма даврда ҳам давлатнинг ривожланиши, тараққий топиши жамиятнинг фаровон ва осойишта ҳаёт кечиришига боғлиқлиги аён бўлади. Шунинг учун ҳам, Пайғамбаримиз соллаллоҳу алайҳи васаллам ҳадисларининг бирида тинчлик-хотиржамлик энг катта неъмат эканлигини таъкидлаб шундай деганлар.\nРасулуллоҳ соллаллоҳу алайҳи васаллам: “Икки неъмат борки, кўпчилик инсонлар унинг қадрига етмайдилар. Улар – сиҳат-саломатлик ва хотиржамликдир”, – дедилар”. (Имом Бухорий ривоятлари).\nТинчлик ва хотиржамлик – инсоният бугун бошидан мураккаб ўзаро зиддиятларни кечираётган бир пайтда сув ва ҳаводек зарурдир. Унинг қадрига етиб, фарзандларимизни ҳам Яратган берган бу тенгсиз неъматларни қадрламоқлари ва асраб авайламоқлари бурчи эканлигини тушунтирмоқлигимиз керак. Ислом тарихини ўқир эканмиз, унда инсонни кимлиги, нима учун яратилганлиги, инсоннинг зиммасига нима вазифалар қилмоқлиги юклатилганлиги, ҳаётда қандай инсон бўлиб яшаши кераклиги ҳақида берилган тавсиялар ва кўрсатмалар билан яқиндан танишиб чиқади. Бу берилган неъматларни қадрига етишда ва уни асрашда, бизга Пайғамларларнинг отаси бўлган, Иброҳим алайҳиссалом бу борада башариятга ўрнак бўлганлар. Муқаддас динимизнинг мўтабар манбаси Қуръони Каримда Иброҳим алайҳиссаломнинг Макка ҳаққига қилган дуолари биз ўрганаётган мавзумизнинг айнан тасдиғидир. Шунингдек, Макка шаҳрига тинчлик ва унинг аҳлига ризқ сўраганликлари сўзимизнинг ёрқин мисолидир. Бу ҳақида шундай дейилаган:\n“Иброҳим: “Ей, Раббим, бу (Макка)ни омонлик шаҳри қилгин ва унинг аҳолисидан Аллоҳга ва охират кунига имон келтирганларга (турли) мевалардан ризқ қилиб бергин”. (Бақара сураси, 126-оят). Бу жойда Аллоҳ таоло Пайғамбаримиз Муҳаммад соллаллоҳу алайҳи васалламга ўтган умматларнинг пайғамбарларини ҳаётидан хабардор қилиб, умматларини унга тарғиб қилиб, улуғ неъматлар “Тинчлик” ва “Хотиржамлик”ни қадрлаб, асраб авайлаб ҳаёт кечиришга ундалмоқда. Пайғамбаримиз Муҳаммад соллаллоҳу алайҳи васаллам билан саҳобалар бир куни суҳбатлашиб ўтирганларида, саҳобалардан бирлари Ё Расулуллоҳ соллаллоҳу алайҳи васаллам биз Аллоҳ таолодан дуо қилиб сўраганимизда кўпроқ нимани сўрайлик деб савол қилишганда, жанобимиз, ҳабибимиз Пайғамбар соллаллоҳу алайҳи васаллам: “Аллоҳ таолодан офият (тинчлик, хотиржамлик)ни сўранглар” деб айтган сўзлари ҳам, инсоният учун бу неъматлар нечоғлик муҳим эканлигига далолат қилади. Тинч бўлиб турган жойга яна тинчлик сўраб дуо қилиш эса, тинчликни давомий бўлиши учундир. Бу хусусида Қуръони Каримда шундай дейилган:\n“Яна Роббингиз эълон қилган (бу сўзлар) ни эслангиз: “Қасамки, агар (берган неъматларимига) шукр қилсангиз, албатта, (уларни янада) зиёда қилурман. Борди-ю, ношукурлик қилсангиз, албатта, азобим (ҳам) жуда қаттиқдир”. (Иброҳим сураси, 7-оят).\nМазкур ояти каримани тинчлик ва хотиржамлик учун нима даҳли бор деб фикр қиладиган инсонларга динимиз чиройли жавоб берган. Яъни биз юқорида тинчлик ҳам неъматларнинг энг улуғи эканлиги ҳақида Пайғамбаримиз Муҳаммад соллаллоҳу алайҳи васалламдан ҳадисни эслаб ўтдик. Мазкур ҳадисга мувофиқ бу буюк икки неъмат бардавом бўлиши учун ҳам инсондан шукр ва қадрлаш талаб этилар экан. Тинчлик ҳукм суриб турган жойга яна тинчлик сўраб дуо қилиш эса, муқаддас динимиз ва давримизнинг энг долзарб шарафли вазифаларидан ҳисобланади. Инсон ким бўлишидан қатъий назар, ўзи яшаб турган, Аллоҳ неъмат қилиб берган Ватани, унинг зилол сувлари, ҳавоси, нози неъматлари ва бошқа барча шароитларига шукр қилиб, уни зиёда бўлишини сўраб дуо қилиши, Ватани, жамияти ва оиласи олдидаги шарафли бурчидир.\nРомитан тумани Биби Саида жомеъ масжид\nимом - хатиби Аскар Хамроев


Фитомаг - Фитомаг тадқиқотлари\nдастлабки сифатни (янгилиги, чиройли кўриниши, қаттиқлиги, серсувлиги, қарсилдоқлиги, таъми) ва ҳўл мева, реза мева ва сабзавотларнинг озуқа қийматини (оксидланишга қарши фаоллик, кислота миқдори ва ҳок.) имкон қадар сақлаш ва итеъмолчиларга етказишни;\nмеваларнинг қорайишига, эскириб чириб кетишига, ҳўл куйиб зарарланишига, пўстида ёғланиш ва замбуруғли чириш ривожланишига йўл қўймайди ёки кескин пасайтиради;\nюқори сифатли янги узилган меваларни йил давомида сотилишини (навларни, сақлаш технологияларини танлашни) таъминлайди;\nоддий ва тартибга солинувчи атмосферали камералардан маҳсулотларни босқичма-босқич сотиш имконини беради;\nсақлаганда электр қуввати харажатларини камайтиради.\nИ.В.Мичурин номидаги Бутунроссия боғдорчилик илмий тадқиқот институтида (Мичуринск ш. Россия) ўтказилган тадқиқотлар муаллифлари қ/х фанлари доктори, РҚХА академиги В.А. Гудковский, қ/х фанлари номзоди Л.В.Кожина, А.Е.Балакирев ва Ю.Б.Назаров шундай хулосага келдилар.\nТадқиқотлар 2004-2011 йилларда бажарилган. Уларда боғдорчиликнинг ўрта ва жанубий минтақаларининг ҳудудий олма навлари меваларидан фойдаланилган.\nТадқиқотлар натижалари шуни кўрсатдики, иқтисодий самарага эришиш учун ҳар бир ишлаб чиқилган технологиядан ҳўл мева, реза мева ва сабзавотларнинг маълум турлари учун муайян сақлаш муддатларига қараб турлича фойдаланиш лозим.Тадқиқотларда тавсифланган технологиялар Россия, Молдавия, Белоруссия, Украина ишлаб чиқарувчилари шароитларида синовдан ўтказилган ва кенг миқёсда қўллаш учун тавсия қилинган.\nУларни татбиқ этиш 1 тонна мевадан 5-8 минг рубль самара олиш имконини беради.\nҲўл мева, реза мева ва сабзаовтларни сақлашнинг инновацион технологиялари ўзлаштирилганда энг катта самарага юқори сифатли маҳсулотлардан фойдаланилганда эришилади, бундай сифат етиштириш, териш ва сақлаш жойларига қадар ташиш босқичида таъминланади. Шундай қилиб, юқори сифатли маҳсулот олиш ва якуний натижага эришиш учун технологиянинг барча таркибий қисмларини: ишлаб чиқариш, ҳосилни йиғиш, сақлаш, товарга ишлов бериш ва маҳсулотни истеъмолчига етказиб беришни битта тизимга бирлаштириш зарур.\nТадқиқотларнинг батафсил тавсифини ўқиш


Россия Евровидение-2017 қўшиқ танловида иштирок этмайди\n12 август 2020, Тошкент вақти: 03:36\nРоссия 2017 йилда Украинада бўлажак “Евровидение” халқаро қўшиқ танловида иштирок этишдан расман бош тортди. Европа радио ва телеузатиш иттифоқининг хабар қилишича, Украина хафсизлик хизмати Россияни танловда тамсил этиши керак бўлган ногирон хонанда Юлия Самойловани Украинага кириши тақиғини бекор қилмади, Россиянинг “Биринчи канали” эса ташкилотчилар таклиф этган бошқа вариантларга кўнмади.\nЕвропа радио ва телеузатиш иттифоқи (EBU) Россиянинг "Евровидение-2017" халқаро танловида иштирок эта олмаслигини расман эълон қилди.\n“Евровидениенинг россиялик иштирокчиси Юлия Самойловага Киевга кириш тақиқ этилиши расман тасдиқланганидан кейин, EBU вазиятдан чиқиш ва Россияга бу йилги танловда иштирок этишни давом эттириш учун “Биринчи каналга” иккита алтернатив вариантни таклиф қилди. Бу таклифлар иштирокчига спутник орқали қатнашиш ёки танланган артистни Украинага қонуний равишда кириш мумкин бўлган бошқасига ўзгартиришдан иборат эди”, - дейилади EBUнинг расмий сайтида.\nЕвропа радио ва телеузатиш иттифоқи иккала таклифга Россия тарафидан рад жавоби берилганини таассуф билан билдирди. Бу янгилик ортидан, Россиянинг марказий “Биринчи канали” “Евровидение”ни эфирга узатишдан ҳам бош тортгани хабари чиқди.\n“Узоқдан туриб чиқиш қилиш россиялик иштирокчини камситади ва танловнинг қоида ҳамда принципларига зиддир. Юлия Самойловани бошқа ижрочига алмаштириш таклифи, бизнингча, ҳатто кўриб чиқилиши ҳам мумкин эмас. Юзага келган вазиятда Биринчи канал Евровидение-2017 танловини трансляция қилишнинг ҳожати йўқ, деб ҳисоблайди”, дейилади “Биринчи канал” расмий баёнотида.\nУмумроссия давлат телерадио компанияси (ВГТРК) Юлия Самойлова бу йил бўлмаса, кейинги йилги бошқа мамлакатда ўтказилажак “Евровидение-2018” танловига албатта қатнашишини эълон қилди.\n(Юлия Самойлованинг "Flame is Burning" қўшиғи)\nМазкур вазиятга Россия президенти матбуот хизмати бошлиғи Дмитрий Песков томонидан ҳам баҳо берилиб, у Украинани “Евровидение” обрў-эътиборига жиддий путур етказаётгани ва “танловнинг қадрини тушираётгани”ни билдирди.\n22 март куни Украина хавфсизлик хизмати бу йил Киевда бўладиган Евровидение қўшиқ танловида Россияни тамсил этиши керак бўлган хонанда Юлия Самойлованинг Украинага киришини уч йилга тақиқлаб қўйгани хабар қилинган эди.\nХизмат матбуот котиби Елена Гитлянская айни қарор Самойлованинг Украина қонунчилигига зид ҳаракатлари билан боғлиқлигини айтган.\nСамойлова Россия аннексия қилган Қрим ярим оролида Украина ҳукуматининг рухсатисиз концерт берган эди.\nЁшлигидан ногирон бўлган Самойлова 12 март куни ўтказилган танловда ғолиб чиқиб, Россия номидан Евровидение танловида "Flame is Burning" қўшиғи билан қанташиш ҳуқуқини қўлга киритганди.\nБу йилги Евровидение танлови май ойида Киев шаҳрида ўтказилади.\n(Жамаланинг 2016 йилги "1944" ғолиб қўшиғи)\nЎтган йилги Евровидение танловида Украинани тамсил этган қрим татар хонандаси Жамаланинг ғолиб чиққани учун қўшиқ танловига бу йил Киев мезбонлик қилади.


Ўзбекистон Қирғизистондаги темирйўл қурилишида иштирок этишга тайёр\n20:06 / 24.12.2016\nЎзбекистон Хитой-Марказий Осиё темирйўлининг Қирғизистон ҳудуди бўйлаб ўтадиган қисмини лойиҳалаштириш ва қуриш ишларида иштирок этишга тайёр, деб хабар берди 1news.uz.\nБу ҳақда, Ўзбекистон Президенти Шавкат Мирзиёев Самарқанд шаҳрида бўлиб ўтган ўзбек-қирғиз олий даражадаги музокараларида баёнот берган.\nЎзбекистон етакчисининг матбуот хизматига кўра, минтақада самарали транспорт йўлларини ривожлантириш иқтисодий ҳамкорликнинг стратегик йўналиши ҳисобланади. Масалан, Марказий Осиёни Қирғизистон ҳудуди орқали Хитой билан боғлайдиган қисқа темир йўл нафақат икки мамлакат, балки бутун минтақанинг транзит салоҳиятини сезиларли равишда ошириш имконини беради.\nШавкат Мирзиёев ўзбекистонлик мутахассислар Қирғизистон ҳудудида бундай йўналишни лойиҳалаштириш ва қуришда иштирок этишга тайёр эканини таъкидлаган.\nЭслатиб ўтамиз, ўзбекистонлик темирйўлчилар хорижий мамлакатларда темирйўл қуриш малакасига эга. Хусусан, ўзбек темирйўлчилари томонидан Афғонистондаги Хайратон-Мозори-Шариф ўртасидаги темирйўлни қуриб битказилган.\nҚирғизистон темирйўл Шавкат Мирзиёев


Атамбаевга нисбатан икки иш бўйича қамоққа олиш тарзидаги эҳтиёт чораси бекор қилинди - Bugun.uz\nАтамбаевга нисбатан икки иш бўйича қамоққа олиш тарзидаги эҳтиёт чораси бекор қилинди\n19:56 | 21-12-2021\nҚирғизистон собиқ президенти Алмазбек Атамбаевга нисбатан икки иш бўйича қамоққа олиш тарзидаги эҳтиёт чораси бекор қилинди. Бу ҳақда Бишкекнинг Первомайский туман суди матбуот хизматига таяниб, «Sputnik Қирғизистон» хабар берди.\nҚайд этилишича, «Калис-Ордо» турар жой массивида мактаб қуриш ва Туркия фуқароларига ноқонуний паспорт бериш бўйича ишлар бир жараёнга бирлаштирилган. Айнан шу эпизодлар бўйича эҳтиёт чораси ўзгартирилган, чунки Қирғизистон янги Жиноят кодексига кўра, айбланувчини тергов изоляторида бир йилдан ортиқ ушлаб туриш мумкин эмас.\nАтамбаевнинг адвокати Замир Жоошевнинг тушунтиришича, агар сиёсатчи Олий суд 2013 йилда «криминал авторитет» Азиз Батукаевнинг ноқонуний озод этилгани ҳақидаги иш бўйича қарорини бекор қилса, сиёсатчи озод этилиши мумкин.\nАдвокатнинг эслатишича, 12 октабрь куни Олий суд Бош прокуратура талабига биноан Атамбаевга бу иш бўйича чиқарилган ҳукмни қайта тиклаган. Ўшанда Олий суд ишни Первомайский туман судига кўриб чиқиш учун юборган.\nАввалроқ Атамбаев парламент сайловларида иштирок этишни режалаштираётгани маълум бўлганди. Шунингдек, собиқ президент унга нисбатан қўзғатилган жиноят ишлари бўйича гапирганди. Шу билан бирга, Атамбаев қамоқдан қандай чиқмоқчилиги ҳақида хабар берилган.


Сергей Шойгуни Ўзбекистонда ясалган лавҳ қизиқтириб қолди\n10:33 12.08.2018 (Янгиланган 10:38 12.08.2018) Ҳавола олиш\nСергей Шойгу АрМИ-2018 халқаро ҳарбий ўйинлари доирасида уюштирилган Ўзбекистон миллий кўргазмасига ташриф буюрди.\nТОШКЕНТ, 12 авг – Sputnik. АрМИ-2018 халқаро ҳарбий ўйинларининг сўнгги кунида Россия Мудофаа вазири Сергей Шойгу, мусобақа доирасида ташкил қилинган “Дўстлар уйи”га ташриф буюриб у ерда уюштирилган миллий кўргазмалар билан танишди, деб хабар қилмоқда РИА Новости.\n“Россия мудофаа вазирини, айниқса, Ўзбекистонда ясалган ёғоч йиғма лавҳ қизиқтириб қолди”, - дейилган хабарда.\nШунингдек, Шойгу Мьянма, Уганда ва Иорданиядан олиб келинга мусиқа аспоблари ва безакли идишлар билан танишиб чиқди ва Хитой кўк чойи ҳамда Қирғизистон минерал сувини татиб кўрди.\nАрМИ-2018 халқаро ҳарбий ўйинлари доирасида ташкил қилинган “Дўстла уйи”да, мусобақа иштирокчилари бўлган 18 мамлакатдан олиб келинган амалий санъат намуналари, миллий ноз-неъматлар намойиш этилди, миллий мусиқа ва қўшиқлар ижро этилди.


Газ бўйича битимга эришилди\n10 май 2021, Тошкент вақти: 00:08\nГаз нархининг бу йил янада қимматроқ бўлишидан хабар топган кўплаб тожикистонликлар уйларига келган газ қувурларини уздириш тараддудига тушиб қолдилар.\nЎзбекистон 2009 йилда Тожикистонга табиий газ ҳар минг куб метрини 240 доллардан сотади. 31 декабр куни газ бўйича Тошкентда ўтказилган ўзбек-тожик музокаралари ниҳоясида ана шундай қарорга келинган.\n26-31 декабр кунлари Тошкент музокараларида қатнашиб қайтган “Тожикгаз” давлат унитар корхона раиси Фатҳиддин Муҳсиддиновнинг Озодликка билдиришича, Ўзбекистон томони 2009 йил табиий газ ҳар минг куб метри учун 300 доллардан сўраган.\n- Музокаралар жуда оғир ва баҳсли кечди. Жаҳонда ёнилғи нархлари нисбатан пасаяётганига қарамай, ўзбек биродарларимиз табиий газ нархини белгилашда буни инобатга олмади.\nБиз Ўзбекистондан 2008 йилги нарх, яъни табиий газ ҳар минг куб метрини 145 доллардан сотишини сўрадик. Аммо давомли баҳслар ва давлат раҳбарлари аралашувидан сўнг Ўзбекистон томони газини аввал 270 доллар, кейин эса 250 ва ниҳоят, 240 доллардан сотишга рози бўлди. Бу бўйича 31 декабр куни икки ёқлама шартнома имзоланди.\nБиз учун бу нарх жуда қиммат. Лекин начора, - дейди “Тожикгаз” расмийси.\nМуҳсиддинов 2009 йилда “Тожикгаз” корхонаси мамлакат аҳолиси ва саноат корхоналари учун Ўзбекистондан олинадиган табиий газни неча сомионийдан сотиши ҳозирча номаълумлигини билдирди.\nАйни пайтда ўзбек газининг бу қадар қииматлашганидан ташвишга тушиб қолган тожикистонликларнинг аксарияти уйларига тортилган газ қувурларини кесиб ташлашларини айтмоқдалар.\nДушанбелик Асолат ая 60 сомоний, яъни тақрибан 17 доллар нафақа олади. Аянинг айтишича, газ нархининг ошиши кўпроқ нафақахўрлар, ишсиз ва даромадсиз оилалар учун жабр бўлди:\n- Газ қувурларини қирқтириб ташлаймиз - нима керак? Қаердан оламиз бунча пулни иш бўлмаса, даромад бўлмаса? Аҳолимизнинг кўпи қашшоқ яшайди. Унинг ўрнига баллонли газ оламиз. 50 сомоний битта газ балон. Бир ой ишлатиш мумкин, ҳам арзон тушади. Янги йилдан газ қувурларини қирқтирамиз газчиларни чақиртириб, - дейди Асолат ая.\nСоҳа мутахассислари ўзбек табиий газига бўлган нархнинг ҳар йил ошиб боришида сиёсий омиллар ётганини таъкидлашади.\nТожикистон Энергетика ва саноат вазирлигининг ўз номини айтмаган бир ходими фикрича, “Тожикистон ўз энергетик иншоотларига доир лойиҳаларида Ўзбекистон билан ҳисоблашмаётгани у томоннинг ҳам, қайси йўл билан бўлмасин, Тожикистон иқтисодиётига босим ўтказишига имкон яратмоқда”.\nБироқ мустақил кузатувчи Шокиржон Ҳакимов бу фикрларга қўшилмайди.\n- Ҳар бир давлат ўз иқтисодиётини ривожлантириш мақсадида сиёсат юргизади. Бу унинг ҳаққи. Украина ва Россия ўртасида ҳам табиий газ нархи бўйича тортишувлар давом этмоқда. Аммо Ўзбекистон, улардан фарқли ўлароқ, ўз қўшнилари Тожикистон ва Қирғизистонга хайрихоҳлик қилиб, газ ҳар минг куб метрини 350 ёки 400 эмас, балки 240 доллар этиб белгилади. Айтиш жоизки, бу ерда фақат иқтисодий манфаатлар кўзланган, сиёсий эмас.\nАлбатта Тожикистон ҳукумати бу йил ўтган йилларга нисбатан жуда кўп қийинчиликларга юзма-юз келади.\nЎз навбатида, электр ва табиий газга нисбатан тақчиллик сезаётган тожикистонликларнинг ҳам ҳукуматга тамоман ишончи қолмайди, - дейди мустақил кузатувчи Ҳакимов.\nҚайд этиш жоизки, 2008 йил Тожикистон ўзбек газининг ҳар минг куб метрини 145 доллардан сотиб олганди.\nИкки ёқлама шартномага мувофиқ, Тожикистон Ўзбекистондан ўтган йил 650 миллион куб метр табиий газ сотиб олиши керак эди. Аммо Тожикистон томони фойдаланилган газ пулини вақтида тўлай олмай, Ўзбекистондан 12 миллион доллар қарздор бўлиб қолгани сабабли Тожикистон шу миқдор газнинг 500 миллион куб метрини ололди, холос.\nТаҳлилчилар эса жорий йилда Тожикистоннинг “Ўзтрансгаз” ширкати олдидаги қарзи 2008 йилдагидан-да кўпроқ бўлиши мумкинлигини тахмин қилмоқдалар.\n“Тожикгаз” давлат унитар корхонасидан олинган маълумотларга кўра, Тожикистон 2009 йилда Ўзбекистондан 500 миллион куб метр табиий газ импорт қилмоқчи.


Москвадан Таиландга учган самолёт Тошкентга фавқулодда қўнди\nМосквадан Таиланднинг Пхукет шаҳрига учиб кетаётган Россиянинг Аэрофлот ширкатига қарашли Airbus А-330 русумидаги самолёт 3 феврал куни Тошкент халқаро аэропортига фавқулодда қўнди.\nРИА Новости ахборот агентлиги хабарига кўра, учувчиларининг маҳаллий диспечерлардан ерга қўниш учун рухсат сўрашига йўловчилардан бири тўполон қилиб муштлашгани сабаб бўлган.\nРоссия Ички ишлар вазирлигининг транспорт бошқармаси матбуот хизматига кўра, 1984 йилда туғилган Россия фуқароси йўловчилар билан муштлашган.\nСамолёт аэропортга қўнганидан кейин тўполончи йўловчи Ўзбекистон ҳуқуқ-тартибот органлари ходимларига топширилган. Шундан сўнг самолёт Пхукет томон парвозни давом эттирган.


Ўзбекистон Кубоги гуруҳ босқичига 23 июль куни қуръа ташланади\nЎзбекистон Кубогининг гуруҳ босқичига 23 июль куни қуръа ташланади. Маросим «Бунёдкор» стадионида ўтказилади ва соат 19:00дан бошлаб «Спорт» телеканалида намойиш этилади.\nЎзбекистон Кубогининг гуруҳ босқичида Суперлиганинг 14та клуби ва Про-Лиганинг саралашдан ўтган 2та клуби иштирок этади.\nБарча иштирокчилар: «Андижон», «Бунёдкор», «Бухоро», «Локомотив», «Машъал», «Металлург», «Насаф», «Навбаҳор», ОКМК, «Оқтепа», «Пахтакор», «Қизилқум», «Қўқон-1912», «Сурхон», «Сўғдиёна», «Шўртан».\nГуруҳ босқичида жамоалар 4та иштирокчидан иборат 4та гуруҳга ажратилади. Қуръа жараёнида кучлилар ёки кучсизлар саватчаларга ажратилмайди. Гуруҳда жамоалар жами 3та ўйинда иштирок этади. Мезбон ва меҳмон жамоаларни қуръа аниқлаб беради. Гуруҳдаги жамоалардан 2таси 2 марта уйида ва 1 марта сафарда, 2таси 1 марта уйида ва 2 марта сафарда ўйнайди.\nГуруҳда дастлабки 2 ўринни эгаллаган жамоалар 1/4 финалга йўл оладилар. Бунда 1-ўринни қўлга киритган жамоаларга 2-ўрин эгалари рақиб бўлади. Гуруҳларда 1-ўринни эгаллаган клублар 1/4 финални мезбон сифатида, яъни ўз уйида ўтказади.


22:07 25 Октябр 2020\nInstagram / shuhrat_qayumov_diktor\n18:00 22.09.2020 Ҳавола олиш\nОзодбек Назарбеков хонанданинг ҳали қиладиган ишлари, яратадиган ижодлари, ёшларга ўрнак бўладиган фаолияти, очилмаган қирралари кўп бўлганини таъкидлаган.\nТОШКЕНТ, 22 сен — Sputnik. Ўзбекистон маданият вазири Озодбек Назарбеков Ўзбекистонда хизмат кўрсатган артист Шуҳрат Қаюмовнинг вафоти муносабати билан ҳамдардлик билдирди.\nВазирнинг сўзларига қараганда, артистнинг вафот кутилмаган ва оғир жудолик бўлган.\n“Кутилмаган ва оғир жудолик. Биз бугун ажойиб инсон, истеъдодли, серқирра ижодкор, ақлли, теран фикрловчи, мулоҳазакор дўстимиз, яқинимизни йўқотдик. Ўзбекистонда хизмат кўрсатган артист Шуҳрат Қаюмовнинг вафоти ҳам биз учун кутилмаган ва оғир жудоликлардан бири бўлди”, - дея ёзган Назарбеков Instagram᾽даги саҳифасида.\nУ бундай маданиятли инсонлар ҳамиша оиласига, касбига, ватани ва халқига, яқинларига садоқат тимсоли эканини таъкидлаган.\n“Ҳа, Шуҳрат Қаюмовнинг ҳали қиладиган ишлари, яратадиган ижодлари, ёшларга ўрнак бўладиган фаолияти, очилмаган қирралари кўп эди. Лекин, минг афсуски, айни пайтда унинг оиласига, яқинларига, ҳамкасбларига чуқур ҳамдардлик билдиришдан ўзга чорамиз йўқ. Илоҳим, дўстимизнинг охирати обод, жойлари жаннатдан бўлсин!”, - дея сўзларига якун ясаган маданият вазири.\nЭслатиб ўтамиз, аввалроқ Ўзбекистонда хизмат кўрсатган артист Шуҳрат Қаюмов 51 ёшида вафот этгани хабар қилинган эди.


Андижон вилоятида ҳам фарзандларимизнинг спорт, мусиқа ҳамда санъатга бўлган қизиқишини рўёбга чиқариш мақсадида эзгу саъй-ҳаракатлар олиб борилаяпти. Бу ҳудудда 27 та болалар мусиқа ва санъат мактаби ташкил этилгани, ушбу муассасалар навқирон авлоднинг ҳар томонлама етук инсон сифатида шаклланишида муҳим аҳамият касб этаётгани мисолида ҳам кўзга яққол ташланаётир. Яна бир эътиборли жиҳати шундаки, бундай масканлар замонавий жиҳозлар, мусиқа асбоблари билан тўлиқ таъминланган. Малакали педагоглар эса қарийб 5300 нафар ўғил-қизга нафақат ўзбек миллий мусиқаси ва санъати дурдоналарини, айни пайтда халқаро миқёсда эътироф этилган ўлмас асарларни ҳам қунт билан ўргатиб келмоқда.\nАлбатта, бундай эътибор ҳамда ғамхўрлик юксак самаралар бермоқда. Биргина 2015 йилда андижонлик ёш мусиқачилардан 22 нафари Италия, Латвия, Беларусь, Озарбайжон каби давлатларда бўлиб ўтган халқаро танлов ва фестивалларда ғолиб ҳамда совриндорлар сафидан жой эгаллагани бунинг тасдиғидир.\nЖумладан, Андижон шаҳридаги 3-мусиқа ва санъат мактабининг “Ширин гулғунча” рақс ансамбли Болтиқбўйида ўтказилган “Danсе Olympiad Riga — 2015” халқаро танловида биринчи ўринни қўлга киритган бўлса, ушбу мактаб ўқувчиси Моҳизар Абдуллаева Италияда ташкил этилган “Hello Italy” халқаро фестивалида вокал йўналишида ғолиб, деб топилди. Рақс йўналишида эса яна бир истеъдодли ўқувчи Қизлархон Абдураҳмонова иккинчи ўрин соҳибасига айланди. Бундан ташқари, андижонлик ёш санъат ихлосмандлари “Камалак юлдузлари” республика болалар ижодиёти фестивалида бир неча бор совриндор бўлдилар.\nСоҳада олиб борилаётган изчил ислоҳотлар нафақат ўсиб келаётган авлоднинг билими, савияси ва дунёқарашини ўзгартирмоқда, балки ота-оналарга ҳам ижобий таъсир ўтказаётир. Буни уларнинг фарзандларига мусиқа ҳамда санъат мактабларига қатнашлари учун шароит яратиб бераётганидан ҳам билса бўлади. Натижада бугун ёш иқтидорлар шаҳарлару туман марказлари уёқда турсин, энг чекка қишлоқларда ҳам кашф этилаяпти.\nЭртамиз эгаларининг истеъдодини юзага чиқаришда турли маданий-маърифий тадбирлар, байрамлар, фестиваль ва танловларнинг ҳам ўрни беқиёс. Бинобарин, ана шундай тадбирлар сабаб улар иқтидорларини намоён этиш, ижодий жараёнларда қатнашиш, ўз маҳоратларини ўстириш борасида кенг имкониятга эга бўлмоқда. Шундай анжуманлардаги мулоқотлар чоғида ота-оналар ўзларининг дил сўзларини изҳор этиб, Президентимиз томонидан навқирон авлодга кўрсатилаётган ғамхўрликдан миннатдор эканликларини билдиришаяпти. Жумладан, Андижон шаҳрида яшовчи Абдураҳмон Абдурашидовнинг таъкидлашича, қизи Ойдиной нимжон бўлиб ўсаётгани боис, шифокорлар унга спорт билан шуғулланишни тавсия қилишган. Шунда у қизини мусиқа ва санъат мактабининг рақс гуруҳига олиб борган. Абдураҳмоннинг эътирофича, бугун Ойдиной нафақат соғлом ҳамда баркамол улғаймоқда, балки юртимиз ва хорижда ташкил этилаётган танловларда ҳам совринли ўринларни эгаллаб келмоқда.\n2016 — 2020 йилларда вилоятимизда 4 та янги қурилиш, 6 та капитал реконструкциялаш тадбирлари эвазига ўнта болалар мусиқа ва санъат мактаби ишга туширилиши кўзда тутилган. Эътиборлиси, уларнинг 8 таси вилоят марказидан узоқ бўлган қишлоқларда барпо қилинади. Бунинг учун Ўзбекистон Болалар спортини ривожлантириш жамғармаси томонидан 5 миллиард 200 миллион сўм маблағ йўналтирилади.\n“Соғлом она ва бола йили” Давлат дастурида ҳам мусиқа ҳамда санъат бобидаги таълим-тарбияни янада юксалтиришга қаратилган чора-тадбирлар белгиланганлиги бу борадаги ишларнинг самарадорлигини янада ошириши баробарида, фарзандларимиз муваффақиятларига пухта замин яратишга хизмат қилиши муқаррар.\nАндижон вилояти халқ таълими бошқармаси бошлиғи.\nМазкур рукндаги бошқа мақолалар: « Буюк Соҳибқиронга эҳтиром\tХалқимиз даҳосининг тимсоли »


13:09 / 24.06.2020 1559 pdf Ўқиш режими + -\n«Бир куни Расулуллоҳ соллаллоҳу алайҳи васаллам ўтирган ҳолда қўлларидаги чўп билан чизар эдилар. Бас, у зот бошларини кўтардилар ва:\n«Эй Аллоҳнинг Расули, (у ҳолда) нима учун амал қиламиз? (Ўшанга) суянсак бўлмайдими?» дейишди.\n«Амал қилинглар! Ҳаммага ўзи халқ қилинган нарса муяссар қилингандир», дедилар ва «Аммо кимки ато этса ва тақво қилса ва гўзални тасдиқ қилса, бас, уни осонга муяссар қиламиз» оятларини қироат қилдилар».\nЎша манзилларни яккаю ягона Зот – Аллоҳ таолонинг Ўзигина билади. Агар Аллоҳ таоло буни билмаса, Аллоҳлиги қолмас эди. У Зотга нуқсон сифати нисбат берилган бўларди. Бошқа ҳеч ким мазкур нарсаларни билмайди. Баъзи бир саҳобалар бу гапни ўзларича англадилар ва Пайғамбар алайҳиссаломга:\n«Эй Аллоҳнинг Расули, (у ҳолда) нима учун амал қиламиз? (Ўшанга) суянсак бўлмайдими?» дейишди».\n«Амал қилинглар! Ҳаммага ўзи халқ қилинган нарса муяссар қилингандир», дедилар ва «Аммо кимки ато этса ва тақво қилса ва гўзални тасдиқ қилса, бас, уни осонга муяссар қиламиз» оятларини қироат қилдилар».\nҲа, айнан шариатга биноан амал қилиш кимнинг кимлигини ажратишга аломат бўлгандир. Ҳар кимни Аллоҳ таоло нима учун халқ қилган бўлса, ўша бандага мазкур нарсага олиб борувчи амаллар осон кўринади ва уларга амал қилишга ўтади. Бу ҳақиқатни Қуръони Карим ҳам таъкидлаган:\n«Аммо кимки ато этса ва тақво қилса ва гўзални тасдиқ қилса, бас, уни осонга муяссар қиламиз» («Лайл» сураси, 5-7-оятлар).\nКим Аллоҳ таолонинг йўлида мол-дунё сарф қилса, Аллоҳ таолога тақво қилиб яшаса ва «гўзал сўз» – «Лаа илааҳа иллаллоҳу»ни тасдиқ қилса, Аллоҳ таоло унга жаннатга киришни осон қилади.\n«Ва аммо, кимки бахиллик ва истиғно қилса ва гўзални ёлғонга чиқарса, бас, уни қийинга муяссар қиламиз» («Лайл» сураси, 8-10-оятлар).\nКим Аллоҳ таолонинг йўлида мол-мулк сарфламай, бахиллик қилса, тақво қилишдан истиғно қилса ва «гўзал сўз» – «Лаа илааҳа иллаллоҳу»ни ёлғонга чиқарса, Аллоҳ таоло унинг дўзахга киришини осон қилади.\nIskandar 08:56 / 25.06.2020\nАллоҳ рози бöлсин сизлардан, жуда ҳам манфатли дарс, Аллоҳ ҳар бир биз мöминларга солих амални гõзал қиладиганлардан осондликка муясар бöладиганлардан қилсин, ИншоАллоҳ\n15:06 / 24.06.2020 941\n17:05 / 24.06.2020 880\n2898 13:04 / 12.12.2018\n4229 14:07 / 12.10.2017\n2043 13:00 / 27.05.2020\n2669 05:00 / 06.03.2017


9 сентябрь куни Ўзбекистонда қандай об-ҳаво кутилмоқда? - Zamin.uz\n14:30 / 08.09.2020\nГидрометеорология хизмати маркази эртага, 9 сентябрь куни қандай об-ҳаво кутилаётганини маълум қилди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 14-16 даража илиқ, кундузи 28-30 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 25-30 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 27-32 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 25-30 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 13-18 даража илиқ, кундузи 28-33 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17 даража илиқ, кундузи 25-30 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 8-13 даража илиқ, кундузи 20-25 даража иссиқ бўлади. «Замин» янгиликларини «Вконтакти»да кузатиб боринг


Дунганлар қирғизларга қарши. Чуй вилоятида миллатлараро тўқнашувлар бўлиб ўтди - Фарғона.Ру ахборот агентлиги\n04:05 msk, 14 Июль 2020\nДунганлар қирғизларга қарши. Чуй вилоятида миллатлараро тўқнашувлар бўлиб ўтди\n08.02.2006 11:28 msk\n2006 йилнинг 5 февралида Қирғизистоннинг Чуй вилоятидаги Искра қишлоғида миллий асосда қирғизлар билан дунган халқи вакиллари ўртасида тўқнашувлар бўлиб ўтди. Воқеалар душанба куни ҳам давом этди. Қирғиз томонининг фикрига кўра, бу воқеалар ортида дунган миллатига мансуб маҳаллий миллионер Муса Пашатов турибди.\n«Фарғона.Ру» ахборот агентлигининг Чуй вилоятидаги ўз мухбири берган хабарга кўра, 31 январь куни икки қирғиз йигити дунган миллатига мансуб ёшлар томонидан калтакланганлар. Шундан кейин кўп ўтмай дунган йигитларга нисбатан жиноий иш қўзғалиб, улар ҳибсга олинганлар.\nБироқ ишнинг бундай қонуний йўл билан кетиши маҳаллий қирғизларни қаноатлантирмаган. 5 февраль куни Искра қишлоғида яшовчи 250-300 киши дунганларнинг оқсоқолларига музокаралар ўтказиш учун келишиб, қирғиз йигитларни калтаклаганларнинг оилаларини бу ердан кўчириб юборишни талаб қилишган.\nҚирғизлар уларни зудлик билан кўчириб юборишни талаб қилишган. Дунган оқсоқоллари бироз вақт беришни сўранишган. Шундан кейин қирғизлар тўдаси айбдорлар яшаган уйлар томонга йўналишган ва дунганларнинг уйларини тошбўрон қила бошлашган.\nГувоҳларнинг сўзларига қараганда шу пайт воқеа бўлаётган жойга бир автомашина етиб келиб, ундан тўпланиб турганлар томонга бир неча бор ўқ узилган. Бунга жавобан ёш қирғизлар тўдаси дунганларнинг уйларини қаторасига тошбўрон қилиб, ўт қўя бошлашган. Натижада 7 уй ёниб кетган, яна бошқа бир қанчаси таъмирга муҳтож ҳолга келган.\nКейинроқ ўқ отилган машина топилган. Унда граната, тўппонча ва гильза топилган. Машинадагилар дунган миллатига мансуб бўлиб чиққан.\nҚирғизистон ИИВ матбуот хизматининг АКИпресс агентлигига берган маълумотига қараганда «Фольксваген» автомашинасидагилар қочишга уринишган. Милиция томонидан ўтказилган тадбирлар натижасида бу автомашина Чуй туманининг Сайлиқ қишлоғида ушланган. Қувиш пайтида автомашинадагилар ташқарига қандайдир буюмларни ташлаб юборишган.\nҚўлга олишдан кейин аниқландики, автомашинада Тўқмоқ шаҳрида яшовчи, дунган милатига мансуб 4 киши – 1959 йилда туғилган Р. Ясиров, 1969 йилда туғилган И. Мачо, 1969 йилда туғилган М. Хаси ва 1971 йилда туғилган Х. Умаровлар бўлишган.\nУшланганлар текширилганда улардан РГД-5 гранатаси, йўл четида эса икки жанговар РГД-5 гранатаси запали билан, рақамсиз «Байкал» тўппончаси етти ўқи билан ҳамда 9 мм калибрдаги гильза топилган.\nБу факт бўйича «Қотилликка уриниш» ва «Ноқонуний равишда қурол сақлаш» моддалари бўйича жиноий иш қўзғалган, дактилоскопик ва баллистик экспертизалар тайинланган. Ушланганларнинг тўрталаси ҳам Тўқмоқ шаҳар ИИБ вақтинчалик ушлаб туриш изоляторига ташланган.\nДушанба куни Искра туманида яшовчи дунганлар ва қирғизлар вакиллари ўртасида Чуй вилояти маъмурияти вакиллари иштирокида музокаралар ўтказилган. Бироқ улар ҳали тинчликни ўрнатишга олиб келмаган.\nБундан буёнги нотинчликнинг олдини олиш мақсадида Искра қишлоғида Қирғизистон ИИВнинг ОМОН кучлари томонидан кеча-кундуз навбатчилик ташкил қилинган, можаро бўлган жойга президент маъмурияти вакиллари, Чуй вилояти губернатори, вилоят ИИБ бошлиғи ва туман раҳбари келиб кетишган.\nДунганлар (ўзлари лохуэй, хуэй деб аташади) – умумий сони 70 минг кишидан иборат халқ. Улар яшаган асосий мамлакатлар: Қирғизистон – 37 минг киши, Қозоғистон: 30 минг киши, Ўзбекистон: 1,1 минг киши. Бошқа мамлакатларда: Россия Федерацияси – 1 минг киши. Тили – дунган тили. Диндорлари сунний мазҳабидаги мусулмонлар. Дунганлар - Қозоғистон ва Ўрта Осиёга XIX асрнинг 70-йилларининг охири – 80-йилларининг бошларида 1862-77 йиллардаги озодлик қўзғолони бостирилгандан кейин маньчжур-ҳитой ҳокимияти таъқибларидан қочиб Хитойнинг Шэньси, Ганьсу ва Синьцзян вилоятларидан кўчиб ўтган хуэйларнинг авлодлари. Янги ерларда дунганлар ердошлигига қараб гуруҳ-гуруҳ бўлиб жойлашишган. Чуй вилоятининг Искра туманида 4212 аҳоли яшайди, жумладан Искра қишлоғида 689 ҳовли бўлиб, уларда 2353 киши яшайди. Улардан 1403 киши дунганлар, 875 киши қирғизлар ва 73 нафари бошқа миллатлар.


Эски лойиҳа қайта тикланмоқда. Қирғизистон Тошкент вилоятигача туннел қурмоқчи - EFFECT.UZ\n. 20:38 | 25.09.2021\nТалас Қирғизистоннинг Қора-Бууринский тумани Аманбоев қишлоғидан Ўзбекистоннинг Тошкент вилоятигача бўлган туннель қурилиш лойиҳасини тикламоқчи. Бу ҳақда Turmush сайтига президентнинг Талас вилояти бўйича вакили Бақитбек Нарбеков хабар берди.\nУнинг сўзларига кўра, бу лойиҳа Совет Иттифоқи даврида ишлаб чиқилган, лекин амалга оширилмаган.\n“Биз лойиҳани қайта бошлаш учун инвесторларни қидирмоқдамиз. Туннель узунлиги 5,7 км бўлиши керак. Агар у қурилса, Талас ва Тошкент орасидаги масофа 630 кмдан 120 кмгача қисқаради. Бу йўлни анча қисқартиради.\nЭнди Талас вилояти фақат Қозоғистон билан иқтисодий алоқаларга эга. Аммо туннель қурилганидан кейин у Ўзбекистон билан савдо, туризм ва бошқа соҳаларда ҳамкорлик қила олади. Тошкент вилоятида 18 туман мавжуд бўлиб, аҳолиси 8 миллионга яқин.\nБу биз учун янги бозор бўлади. Туннель лойиҳаси 1 миллиард сўмгача ҳисобланган ”, – деди Б. Нарбеков.\nБутун Арманистонда сукут эълон қилинади


Марокаш қўшни давлатлар билан чегарасини мустаҳкамламоқда\n13:45 / 04.08.2016\nМарокаш ҳукумати қўшни давлатлар, асосан, Жазоир билан чегара назоратини кучайтирди. Бунга сабаб Ливиядан кириб келиши эҳтимоли бўлган террорчиларнинг олдини олишдир. Бу ҳақда маҳаллий ОАВ маълумотига асосланиб, “Синьхуа” агентлиги хабар бермоқда.\nОАВнинг таъкидлашича, ушбу чоралар АҚШ ҳарбий ҳаво кучлари Ливиядаги ИШИД марраларига авиазарба беришни бошлагач, қабул қилинган. Бу Марокаш ҳукуматини ташвишлантирган, чунки ўз марраларини бой берган террорчилар мамлакат чегарасини бузиб киришга интилиши мумкин.\nХавотирнинг яна бир сабаби шундаки, ИШИД сафида Марокашнинг кўп сонли фуқаролари ҳам жанг қилмоқда.


Зафар Тураев: Ғалабамиз муборакликларга байрам туҳфасидир\n19 март, 2017, 17:25\nХабарингиз бор, кеча олий лига 3-туридан ўрин олган “Шўртан” – “Машъал” учрашуви бўлиб ўтди. Унда муборакликлар 0:2 ҳисобида зафар қучишди. Беллашувдан сўнг меҳмонлар ярим ҳимоячиси Зафар Тўраев ўйин борасида ўз фикрларини билдириб ўтди.\n- Ўйин ҳақида нима ҳам дердим, Ғузорда анча шиддатли ва қийин баҳсни ўтказдик. «Машъал» бу мавсум ҳам ўз олдига юқори мақсад қўйган. Энг муҳими, кеча Муборакда «Наврўз» байрами кенг нишонланди. Биз эса анашу байрамга бутун жамоамиз билан ҳисса қўшдик. Қисқа қилиб айтсам ғалабамиз, муборакликларга, жамоамиз мухлисларига байрам туҳфасидир. Муҳими биздан омад кетмасин. Ғалаба билан барчани табриклайман, - дейди Тўраев.


UzAuto Market стартап-майдончаси биринчи кашфиётчиларни қабул қилди » Ўзбекистон янгиликлари – Zamin.uz\nUzAuto Market стартап-майдончаси биринчи кашфиётчиларни қабул қилди\n28 сентябрь 2019, 14:33\nТошкентдаги Турин политехника университетида “Ўзавтосаноат” АЖ бошқаруви раиси Шавкат Умурзоқовнинг талабалар ва Ўзбекистоннинг ёш кашфиётчилари билан учрашуви бўлиб ўтди. Учрашув ёш новаторларга ўз ғоялари ва кашфиётларини амалга оширишда ҳар томонлама кўмак беришга йўналтирилган UzAuto Market инновацион стартап-майдончаси лойиҳаси доирасида ўтказилди.\nШавкат Умурзоқов бугунги кунда ёш кашфиётчиларга эътибор бериш ва ҳар томонлама қўллаб-қувватлаш аҳамиятли эканлигини қайд этди. Автомобилсозликнинг ўзига хослиги ва мураккаблиги инобатидан, кашфиётлар ва ғояларнинг асосий қисми амалга оширилмай, қоғозда қолиб кетади, бу катта сарф-харажатлар ва бошқа муаммолар билан боғлиқ. Шунингдек, ҳар қандай ускуна ва механизмларнинг юксак технологик, шунингдек оддий жиҳозлари ва деталлари хориждан келтирилади, ваҳоланки, шу ернинг ўзида уларни ишлаб чиқариш ва ишлаб чиқишни татбиқ этиш мумкин.\nУчрашув давомида иштирокчиларга стартап-майдончаси имкониятлари ва ҳамкорлик истиқболлари тақдим этилди. Ҳар қандай мураккабликдаги лойиҳаларни амалга ошириш учун стартаплар муаллифлари Тошкент шаҳридаги Турин политехника университети қошидаги UzAuto Инновацион Маркази имкониятларидан фойдаланишлари мумкин бўлади. Марказнинг UzAuto Market стартап-майдончасининг иштирокчилари қўллаб-қувватлай олишлари мумкин бўлган асосий йўналишлари – бу илмий фаолият, амалий ва инновацион тадқиқотлар, шунингдек таълим ва касбий қайта тайёргарликдир. Бундан ташқари, стартап-майдонча доирасида иштирокчилар ўртасида турли танловлар ва хакатонлар ўтказиш ҳам режалаштирилган.\nUzAuto Market инновацион стартап-майдончаси ёш кашфиётчилар ва новаторларга қандай ёрдам бериши мумкин?\n· Ёш кашфиётчилар ва новаторлар учун доимий семинарлар ва тренинглар ташкил этилади, уларга турли йўналишлар бўйича юқори тоифали мутахассислар жалб қилинади.\n· Билимлар сифатини яхшилаш ва ихтисосликка чуқурроқ киришиш учун менторлик ва устозлик тизими ишлаб чиқилади.\n· Бошловчи тадбиркорлар ва ёш кашфиётчилар тадбиркорлик фаолиятида ва ўз кашфиётларини рўйхатга олиш учун зарур бўлган юристлар, молиячилар ва бошқа мутахассислар консультациясидан фойдаланишлари мумкин.\n· Ҳар қандай ғояларини амалга ошириш учун иштирокчиларга, зарур ҳолларда, барча коммуникацияларга эга иш ўрни, лаборатория, станоклар ва бошқа керакли асбоб-ускуналар ва мосламалар тақдим этилади.\nЎз навбатида, ёш мутахассислар “Ўзавтосаноат” АЖ бошқаруви раисига автомобилсозликда қўлланиладиган ўз ишланмалари ва ғояларини тақдим этдилар. Тақдим этилган лойиҳалар орасида ҳам автомобилсозлик соҳасидаги ишланмалар, ҳам бошқа тармоқларда қўлланиладиган лойиҳалар мавжуд. Масалан, автомобилсозликка оид турли ускуналар, электромобиллар ва роботлар билан бир қаторда биометрик протез ва кўзи ожизлар учун ҳасса лойиҳалари тақдим этилди.\nЯнгиликлар » Авто » UzAuto Market стартап-майдончаси биринчи кашфиётчиларни қабул қилди\n21:27 Шавкат Умурзоқов: «Ўзавтосаноат» мақсади 100 минг автомобиль экспорт қилиш\n14:33 Ўзбекистонда технологик стартап-лойиҳалар учун Tech Central Asia акселерацион дастури ишга туширилди\n18:02 Ўзбекистонда биринчи стартап акселератори ишга туширилади


11:21 | 31-08-2020\nЯПОНИЯда дунёдаги одам бошқарадиган илк “учувчи автомобил” синовдан ўтказилди. “SkyDrive” ширкати томонидан ўтказилган синов қарийб тўрт дақиқа давом этган ва бу орада учувчи автомобил майдони 10 минг квадрат метр бўлган полигонни бир неча марта айланиб чиққан.\nМазкур аппарат бир кишига мўлжалланган бўлиб, кўриниши баҳайбат квадрокоптерга ўхшайди.\nАҚШнинг Чикаго шаҳрида номаълум шахс қаҳвахонадан чиқаётган одамларни ўққа тутиши натижасида бир киши ҳалок бўлди, беш киши оғир яраланди. Барча ярадорлар касалхонага ётқизилган, улардан уч нафарининг аҳволи оғир экани маълум қилинган.\nҲИНДИСТОН ва Покистон ҳарбийлари ўртасида Камшир назорат ҳудудида келиб чиққан отишма оқибатида ҳиндистонлик кичик зобит ҳалок бўлди. Одатдагидек, томонлар юз берган воқеада бир-бирларини айблаганлар.\nТУРКИЯ Ҳарбий ҳаво кучлари томонидан Ироқ шимолида амалга оширилган амалиёт натижасида тўр нафар курд жангариси йўқ қилинди. Маълум бўлишича, ушбу террорчилар Зап туманида қўпорувчилик ҳаракати содир этишни режалаштирган.\nАФҒОНИСТОНнинг шимолий 12 та вилоятида тўсатдан сув тошқинлари рўй берди. Кутилмаган сел 112 кишини ҳаётдан олиб кетди, 147 киши турли даражада жароҳатланди.\nУГАНДА шимолида жойлашган қамоқхона маҳбусларидан 153 нафарида янги турдаги коронавирус инфекцияси аниқланди. Айни пайтга келиб мамлакатда COVID-19 билан зарарланганлар сони 2166 нафарга етган бўлса, улардан 20 нафари вафот этган.


Тошкентда Хитой ишбилармон доиралари вакиллари иштирокида кооперация биржаси бўлиб ўтди\nТошкентда Ўзбекистон ва Хитойнинг Шаньси провинцияси ишбилармон доиралари вакиллари иштирокида бизнес-форум ва кооперация биржаси бўлиб ўтди.\nТадбирлар Ўзбекистон Республикаси Савдо-саноат палатаси, Хитой халқаро савдо тараққиётига кўмак бериш қўмитаси ва Хитой Халқ Республикасининг мамлакатимиздаги элчихонаси томонидан ташкил этилди.\nБизнес-форум ва кооперация биржаси мавжуд алоқаларни мустаҳкамлаш ҳамда янги лойиҳаларни муҳокама қилиш учун қулай имконият бўлиб хизмат қилади.\nЎзбекистон Республикаси Савдо-саноат палатаси раиси ўринбосари Назира Дадахонованинг таъкидлашича, бундай тадбирлар Ўзбекистон – Хитой иқтисодий ҳамкорлигини ташкил қиладиган улкан имкониятларнинг бир қисми, холос. Ҳамкорликдаги бизнес-форумлар ва турли тадбирлар икки томонлама муносабатларни янги мазмун билан бойитишда муҳим аҳамиятга эга.\nБу галги бизнес-форум ва кооперация биржасида машинасозлик, фармацевтика, тўқимачилик, қурилиш, озиқ-овқат, кимё саноати, электротехника, муқобил энергия манбалари, замонавий технологиялар, қишлоқ хўжалиги маҳсулотлари ишлаб чиқариш соҳасида фаолият юритаётган концерн ва компанияларининг вакиллари иштирок этди.\nТадбир якунида турли соҳаларда ўзаро манфаатли ҳамкорликни янада кенгайтириш бўйича қатор инвестициявий шартномалар имзоланди.


ТУШДА КОЙ КЎРИШ — ҚАНДАЙ ОҚИБАТЛАРИ БЎЛИШИ МУМКУН - Jinsiy hayot 18+\nТУШДА КОЙ КЎРИШ — ҚАНДАЙ ОҚИБАТЛАРИ БЎЛИШИ МУМКУН\nAuthor Jinsiy Reading 5 min Views 21 Published by 14.07.2019\nКАТТА ОНЛАЙН ТУШ КИТОБИ\nШАРҚОНА ТУШ ТАъБИРИ: КОЙ\nҚАДИМГИ ФОРСИЙ ТУШ ТАъБИРЛАРИ КИТОБИ\nТУШДА КОЙ КЎРСА НИМА БЎЛАДИ\nҚЎШМА ТУШ КИТОБИ: ТУШДА КОЙ КЎРИШ\nТУШЛАРНИНГ ЗАМОНАВИЙ ТАЛҚИНИ\nТушда кой кўриш — еркаклик кучи, кашшофлик руҳи. Агар сиз койни тутиб олган бўлсангиз, сиз суд ишларида иштирок етасиз. Умуман олганда, кой фаровонлик ва даромад рамзи ҳисобланади ва камдан-кам ҳолларда муаммолардан дарак бўлади.\nАгар тушга кой кирса — бу туш керакли ва фойдали, фақатгина жонзот тирик бўлса.\nТушда тирик кой кўриш — яқин келажакда ҳамма жабҳаларда фаровонликка еришишингиз мумкин деган маънони англатади.\nҚўчқор шохласа — тўхматдан огоҳ бўлиш кераклигига.\nКой гўшти сотиш, сотиб олиш ёки тайёрлаш — муаммолардан дарак. Бундай туш одатда касалланиб қолишингиз мумкинлигидан огоҳлантиради. Дарҳақиқат, бундай туш койга емас, балки унинг хом гўштига тааллуқлидир.\nТушда гўшт кўриш таъбири→\nАгар сиз тушда койнинг бошини кўрсангиз, унда бу туш яхшиликка ва сиз нисбатан қисқа муддат ичида даромад олишингизни ваъда қилади.\nКой бошсиз бўлса — бу ҳам яхши маънони англатади: сиз ўзингиз билмаган ҳолда маълум бир ҳаракат қиласиз. Шу ҳаракат сизга катта завқ бағишлайди ва фойда келтиради.\nТушда кой сўйиш — сизга керак ва фойдали бўлган таклиф келиб тушади, сиз уни дарҳол қабул қилишингиз кераклигини англатади. Беморлар бундай туш кўрса, соғайиб кетишига.\nАгар койни бошқа одам сўйса — оила аъзоларингиз вакилларидан бири яқин орада катта миқдорда даромад кўради. Бунда жонзотни айнан ким сўйгани аҳамиятли емас.\nТушда қўчқорнинг жунини қирқиш ёки олиш — бир қарашда фойдали бўлиб кўринган таклиф келишидан. Ушбу таклифни қабул қилишга шошилманг: сиз жуда кўп тер тўкишингиз керак бўлади, даромад еса унга лойиқ емас.\nАгар бошқа одам койнинг жунини қирқса — беҳуда ташвишлардан огоҳлантиради. Ишни бажара олишга амин бўлсангиз ҳам, бошқаларга бу ҳақида ваъда берманг. Ишонтирадиган, лекин кафолатламайдиган жавоб қайтаринг.\nОсойишталикча ўтлаб юрган койлар подаси — жуда тез орада ҳаётингизда қувонч ва фаровонлик вақти бошланади.\nТушда кой боқиб юриш — ўз танишлари доирасида обрўнинг баландлашига.\nОқ қўчқорни сўйишаётганини кўриш — муваффаққиятга, қора бўлса, синовларга.\nТушда кой сузса — еҳтимол ўз манзилингизга жуда ёқимсиз гаплар ешитишингизга. Бунга ўта оғир-босиқ муносабатда бўлинг.\nТушга қўчқор ёки кой кирса — фаровонлик ва бойликка.\nБу туш китобида нечта кой кўрган бўлсангиз, шунча йил умр кўришингиз ҳақида айтиб ўтилган.\nАгар қўзичоқ қалин ва узун жунга ега бўлса, унда бутун ҳаётингиз сокин ва бахтли бўлади.\nКойларни ўтлатиш — мартаба зинапоясида юқорига кўтарилиш.\nКойлар тўдасини кўриш — бойликнинг кўпайиши (агар бу пода сизга тегишли бўлса).\nКўп сонли койларни совға сифатида қабул қилиб олиш — сизга тезда юксалишига ёрдам берадиган машҳур ва жуда таъсирли шахс билан учрашишингизга.\nКойнинг устига миниб юриш — бу танқидчилар ва душманлар устидан ғалаба (агар жонзот тушда хотиржам бўлса).\nҚайнатилган кой гўшти — молиявий тараққиётга.\nҚовурилган бўлса — бахцизлик ва муваффақияцизликларга, умуман қайғуга.\nТушда қўчқор сўйиш — барча душманларингизнинг мағлубиятига ва уларнинг барча мол-мулкларига егалик қилишингизга.\nКой — муваффақият; шохласа — қўрқув.\nУнинг гўштидан таом тановул қилиш — корхонада муваффақият.\nУмуман олганда, койлар — шон-шараф, куч, муваффақият, умид, ҳурсандчилик, даромад рамзидир.\nАгар тушингизда олдингизда бир қўчқор турган бўлса — тезда муваффақиятга еришасиз, аммо бунга еришиш учун сиз кичик тўсиқни йенгишингизга тўғри келади. Еҳтимол, сизда яхши ақлга ега бўлмаган дўстингиз бордир.\nКойни ипидан ушлаб йетаклаб юриш — сизни олдинда қувончли хабар кутмоқда.\nСизни қувиб йетишга ҳаракат қилаётган қўчқордан қочиш — омадсизлик ва муаммоларга.\nКой сизга калла қўядиган бўлса — қўрқув, раҳбариятдан дакки ешитиш, ҳақоратланиш.\nУни овлаш ёки тутишга интилиш — олдинга койилган мақсадларга еришиш йўлида барча тўсиқларни ишонч билан йенгиб ўтиш.\nКойнинг устига миниб олиш — нуфузли ва жуда бой одамдан катта ишончга еришишга.\nҚўзи гўштини йейиш — душманингизни йенгишингиз мумкинлигини айтади.\nКойдан қўрқса — еҳтимолий душманлар билан музокаралар олиб бориш.\nАгар койлар жуда кўп бўлса — куч, раҳбарлик, фаровонлик.\nКой сотиб олиш — яқин орада никоҳ тўйи кутилаётганидан дарак.\nАгар жонзот сизга нисбатан агрессив муносабатда бўлса — сизнинг ёки бошқаларнинг хатоси ҳаётингизни оғирлаштириб юборишидан гапиради.\nЎлган кой кўриш — ёмон белги. Унинг талқини душманларингиз хатоларингиздан фойданалиб, сизга зиён йетказишга уринишади.\nУ уй ичида юрган бўлса — қувончга.\nҚўчқор қувласа — ўнгда муаммоларга тайёр туринг.


Покистонда коронавирусдан соғайганлар қони хуфиёна сотилмоқда\nПокистонда қора бозорда коронавирусдан соғайиб кетганлар қони 950 дан 3000 фунт стерлинггача сотилмоқда. Коронавирусга чалинганлар оилалари бундай йирик пулни тўлашга тайёрлар: улар айнан ушбу “мўъжизавий восита” яқинлари ҳаётини сақлаб қолишига ишонишмоқда.\nМаҳаллий тиббий ходимлар The Guardian нашрига берган интервьюда коронавирусга чалинганлар ва вирусдан тузалганлар яқинлари ўртасида қон олди-сотдиси қандай кечишини сўзлаб беришган.\n“Шифохоналар бунда иштирок этмайди, бироқ келишувлар кўз ўнгимда тузилган. Беморларнинг яқинлари ёки қариндошлари соғайганлар олдига келиб, улардан қон донори бўлишни сўрашади. Сўнгра улар хусусий лабораторияга бориб, “донор” қондан зардоб олишади”, деб сўзлаб берган Исломободдаги давлат шифохонаси шифокори журналистларга.\nБу орада покистонлик шифокорлар шифохоналарда дори-дармон тугаб бораётганини айтишмоқда. Беморлар учун ҳаётий муҳим бўлган дори-дармонсиз вазиятда вирусдан тузалганларнинг қон зардоби ҳақиқий “мўъжизавий восита” ҳисобланади.


Ўзбекистон: “Пушаймон қилган жаллод” – тўрт қисмли видеофильм - Фарғона.Ру ахборот агентлиги\n07.11.2011 05:57 msk\nБеш йил муқаддам, 2006 йилнинг январь ойида Олматининг “Мегаполис” газетасида “Пушаймон қилган жаллод” (“Раскаяние палача”) дея аталувчи даҳшатли материали чоп этилганди (мақолани Zakon.Kz сайтида ўқишингиз мумкин). Икки саҳифали мақолада ўзини Ўзбекистон махсус хизматларининг агенти деб атаган инсоннинг тақдири ҳақида ҳикоя қилинган. Аниқроғи¸ бу одам ўзининг қандай қилиб “камера агенти” этиб ëлланганию¸ ўзбек турмаларида “гўрковларлар командаси” ташкил қилиб¸ йиллар давомида номақбул аристонларни қандай жазолаб келганини батафсил ҳикоя қилиб берди.\nЎзини Магомед¸ Алекс лақаблик Александр Раҳмонов деб таништириб 2005 йил ноябрида “Мегаполис” мухбирларига бир неча соатлик интервю бергач¸ “камера агенти” ном-нишонсиз ғойиб бўлди ва газета таҳририяти билан келишилган пайтда мулоқотга чиқмади.\nБир-мунча вақт ўтганида эса бу виде-ёзув “Фарғона” қўли га тушди. Александр Раҳмонов бир ярим соатдан кўпроқ вақт давомида ўз “командаси” билан маҳбусларни қай тарзда қийнагани, “диндорларни” бир ёқлама қилганини, энг “юқори”дан тушган “буюртмаларни” сидқидилдан бажариб келгани ҳақида сўзлаб бермоқда.\nҚачонлардир ўз виждонини ўзбек махсус хизматининг дўзах малакларига сотган, кейинроқ у ердан чиқиб, Ўзбекистон турмаларидаги ҳукм сураётган ғайри инсоний тартиблар ҳақида сўзлаб беришга қарор қилган бу одамга зиëн етмасин деган истоҳола билан биз бу ëзувни бир-мунча вақт давомида чоп этишга ботинмадик.\nАммо бугун Александр Раҳмоновнинг тириклар сафида йўқлиги маълум бўлгани боис, 2005 йилда қозоғистонлик ҳамкасбларимиз суратга олган бу видеоëзувни қандай бўлса шундайлигича эълон қилаяпмиз.\nБалким, турма тажрибасига эга бўлган ўқувчиларимиздан бирор киши бу инсонни таниб қолар. Илтимос, албатта бизга бу ҳақда ёзиб юборинг.\n“Мен одам ўлдиришдан чарчадим. Ўлимдан қўрқмайман, аммо нариги дунёга кетишдан аввал мамлакатимизда содир бўлаётган нарсалар ҳамда у ерда одамларни ҳеч қандай суд ва терговларсиз ўлдирилаётгани ҳақида сўзлаб беришга тайёрман...”.\n“Биз уларни бўғиб ўлдириб, ерга кўмардик, устиларидан сўндирилмаган оҳак сепиб сув қуярдик. Бундай кафансиз оҳак билан кўмилганлардан юздан ошиғининг уволи менинг бўйнимда. Бундай оғир юкни кўтариб яшашга тоқатим қолмади. Томоғимдан овқат ўтмайди, енгил нафас ололмай ҳам қолдим...”.\n“Ёлғон гапиришга ёки бирор-нарсани нотўғри айтишга унда имконият қолмади. Шунинг учун ҳам бу қийноқлар туну-кун давом этмоқда. У хожатхонага бормайди, унинг сийгани ҳам имконияти йўқ...”.\n“Бу Бухородаги, Каттақўрғондаги, ёки Ховост ва Намангандаги ёки яна бошқа ҳар қандай турма бўлиши мумкин...”.


Beeline Va4ach мессенжерини тестдан ўтказишда иштирок этган “Мобил лабораторияси” номли Facebook-гуруҳ фойдаланувчиларини тақдирлади.\n“Va4ach мессенжерининг юклаб олиниш сони кун сайин ошиб бормоқда, бу эса янги илованинг смартфон фойдаланувчилари орасида оммалашиб бормоқдалигидан дарак беради, – дейди Unitel‘нинг тижорат директори Максим Ефремов. – Биз доимий равишда иловани яхшилаш устида иш олиб бормоқдамиз, Va4ach иловасини тестдан ўтказишада бизга кўмак берган барча иштирокчиларга ўз миннатдорчилигимизни билдирамиз”.\nЭслатиб ўтамиз, ўтган йилнинг октябр ойида Beeline гуруҳ иштирокчиларини янги мобил иловани такомиллаштириш ва қайта алоқага эга бўлиш учун ёпиқ бета-синовдан ўтказишга фойдаланувчиларни таклиф этган эди. Компаниянинг барча абонентлари – Adroid ОТ фойдаланувчилари – Va4ach мессенжерини синовдан ўтказдилар. Илова 2015 йилнинг декабр ойида ишга туширилди.\n“Мобил лабораторияси” гуруҳига қўшилиш учун қуйидаги ҳавола орқали ўтиш лозим: www.facebook.com/groups/beeline.mqa\n09:18 Beeline янги мобил иловани синовдан ўтказишга волонтёрларни таклиф этади


Сирдарёда туман ҳокими 860 дан ортиқ дарахтни кесишга рухсат берди — Sof.uz\n4.10 22:08 195 Ўзбекистон\nСирдарё вилоятининг Боёвут тумани ҳокими Дилфуза Ўролова туманнинг турли маҳаллаларидаги жами 866 туп дарахтни кесишга рухсат берди. Ҳужжатга кўра, дарахтлар табиий зараркунандалар таъсирида қуриб қолган.\n2021 йил 4 октябрдаги қарорга (барча ҳужжатларда ушбу сана қайд этилган) мувофиқ, Sirdaryo Yo’l Ko’klam МЧЖ талаби қаноатлантирилган ва 4R-30 автомобиль йўлининг икки томонида жойлашган 8 турдаги 828 туп дарахтни кесишга рухсат берилган. Компания ва туман ободонлаштириш бошқармасига ҳар бир кесилган дарахт ўрнига 10 та экиш мажбурияти юклатилган.\nБундан ташқари, туман раҳбари шу куни яна 11 та ҳужжатни имзолаганва «Марказ», «Зиёкор» ва «Соҳил» маҳаллаларида — 5 тупдан, «Маданият» маҳалласида — 7 туп, «Фарҳод» маҳалласида 16 туп дарахтни кесишга рухсат берган.\nҲолат бўйича туман ҳокимлиги муносабатида қарорлар Сирдарё вилояти Экология ва атроф-муҳитни муҳофаза қилиш бошқармаси хулосаси асосида қабул қилингани қайд этилган.


Трамп генерал Сулаймоний ўлдирилишининг янги тафсилотларини маълум қилди\n10:40 / 19.01.2020\nАҚШ президенти Дональд Трамп Флоридадаги Мар-а-Лаго вилласида Республикачилар партияси ҳомийлари учун ташкил этилган кечки овқатда эронлик генерал Қосим Сулаймонийни йўқ қилиш амалиётига унинг АҚШ ҳақидаги ножўя гаплари олиб келганини маълум қилди. Бу ҳақда тадбирда ёзиб олинган аудиоёзувларга таяниб The Washington Post ва CNN хабар берди.\nАҚШ оммавий ахборот воситаларининг таъкидлашича, Трамп ўз нутқида Сулаймоний томонидан АҚШ манфаатлари ва элчихоналарига таҳдид билдирилгани ҳақида сўз очмаган, ваҳоланки у генералнинг йўқ қилинишини айнан шу сабаблар билан тушунтирганди. АҚШ президентининг таъкидлашича, АҚШ генерални йўқ қилиш амалиётини ўтказишдан икки ҳафта аввал унинг ортидан кузатув ўрнатган. Трампнинг айтишича, кузатув давомида Сулаймоний АҚШ ҳақида ножўя сўзлар айтгани қайд қилинган.\n“У бизнинг давлат ҳақида ножўя гаплар айтган, гўёки биз уларга ҳужум қилмоқчилигимиз, одамларни ўлдирмоқчилигимизни айтган. Мен шунда айтдим: “Менга қаранг, бу сафсатани яна қанча эшитамиз?”, деб Трампнинг аудиоёзувдаги сўзларини келтириб ўтган The Washington Post. Таъкидланишича, ҳомийлар Трампнинг бу гапларини олқишлар билан қаршилашган. Бундан ташқари, АҚШ президенти Сулаймонийни “йўл четидаги бомбалар отаси” деб атаган ва унинг зиммасига “қўл-оёғи йўқ ҳар бир қиз ва ўсмир учун” жавобгарликни юклаган.\nТрампнинг таъкидлашича, у Оқ уйдаги маслаҳатлашув хонасидан туриб амалиётнинг ҳар бир дақиқаси ортидан кузатган. АҚШ президенти йиғилганларга унга амалиётнинг бориши ва Сулаймонийнинг ўлдирилишига қанча қолгани ҳақида қандай ҳисобот бериб борилганини тасвирлаб берган.\n“[Сулаймоний] яшашига яна 2 дақиқа 11 сония қолди, сэр. Улар зирҳланган автомобилда. Сэр, уларнинг яшашига тахминан бир дақиқа қолди, сэр, 30 сония. 10, 9, 8... Кейин бирданига “бум”. Улар энди йўқ, сэр”, деб тасвирлаб берган Трамп ҳарбийлар ҳисоботини. CNN’нинг таъкидлашича, ҳарбийлар амалиёт ортидан камералар ёрдамида кузатишган ва ўзлари кўраётганларни Трампга тасвирлаб туришган.